Ćutanje institucija na pitanja o plaćenom, a neizgrađenom vodovodu na Kosovu i nagradi osuđivanom članu „naftne mafije“ | Insajder\nĆutanje institucija na pitanja o plaćenom, a neizgrađenom vodovodu na Kosovu i nagradi osuđivanom članu „naftne mafije“\nNovinari Insajdera su u protekloj nedelji pitanja poslali na adrese tri institucije. Nakon što nismo dobili odgovor na ovo pitanje od direktora Kancelarije za KiM Marka Đurića, Ministarstvo finansija smo pitali koliko je država platila izgradnju vodovoda koji ne postoji na Severu Kosova, i čiji je rok za izgradnju odavno probijen. Privrednu komoru Srbije i Ministarstvo trgovine smo pitali kakvu poruku država šalje time što daje nagradu Srđanu Kneževiću, osuđivanom članu „naftne mafije“. Odgovore, međutim, nismo dobili.\nStanovnici opština sa severa Kosova dočekuju još jedno leto uz restrikcije i nestašice vode. Do ovoga dolazi iako je Ugovor o izgradnji vodovoda u opštinama Kosovska Mitrovica, Zvečan i Zubin Potok potpisan još 2013. godine, a iz budžeta Republike Srbije je isplaćeno devet miliona evra na ime otplate kredita koji su za izgradnju regionalnog vodovoda ove opštine uzele.\nRok za završetak radova bio je 18 meseci.\nNovinari Insajdera su pitanja o vodovodu na Severu Kosova slali Privremenim institucijama u Kosovskoj Mitrovici, kao i Vladi Srbije, ali odgovore nikada nismo dobili.\nNajnoviji pokušaj da dobijemo odgovore bio je na konferenciji za novinare kada smo direktora Kancelarije za KiM Marka Đurića pitali šta se desilo s vodovodom čija je izgradnja plaćena, na šta je Đurić izbegavao odgovor i uporno ponavljao da su opštine te koje su nosioci posla, kao i da su samim tim odgovorne za njegovu realizaciju.\nNi na pitanje koliko je ukupno novca iz budžeta Srbije dato za vodovod koji još ne postoji, Đurić je rekao da „ne zna napamet“.\nPošto od direktora Kancelarije za KiM nije bilo moguće dobiti odgovore, ista pitanja smo poslali Ministarstvu finansija.\nMinistarstvo finansija do danas nije dostavilo odgovore.\nZa osuđivanog člana naftne nafije – nagrada\nMinistarstvo trgovine i Privredna komora Srbije uručili su nedavno nagradu za najbolji korporativni brend kompaniji Knez Petrol, a nagradu je preuzeo Srđan Knežević osuđen kao član „naftne mafije“.\nOvoj dodeli prisustvovali su i predstavnici Vlade Srbije – premijerka Ana Brnabić i ministar trgovine Rasim Ljajić.\nPrema informacijama do kojih su došli novinari Insajdera, Knežević je u trenutku kada je primao nagradu već odlagao odsluženje zatvorske kazne.\nSrđan Knežević, nekadašnji vlasnik kompanije Knez Petrol pravosnažno je osuđen 2016. godine na 20 meseci zatvora nakon što je utvrđeno da je organizovana kriminalna grupa čiji je on bio član, švercom nafte oštetila državu za 100 miliona dinara. Kneževiću je izdržavanje kazne odlagano zbog „završetka započetih poslova“.\nImajući sve ovo u vidu, pitali smo Ministarstvo trgovine i Privrednu komoru Srbije na osnovu kojih kriterijuma je Knez Petrol dobio nagradu, kao i da li je prilikom donošenja takve odluke uzeto u obzir da je osnivač i doskorašnji vlasnik ove kompanije osuđen na zatvorsku kaznu jer je bio član organizovane kriminalne grupe.\nPitali smo i kakva poruku država šalje time što priznanje uručuje baš Srđanu Kneževiću, članu „nafne mafije“.\nOd Ministarstva trgovine i Privredne komore Srbije odgovore nismo dobili.


Opozicija nakon potpisivanja Memoranduma: Suprotstavit ćemo se Dodikovom režimu - Klix.ba\nOpozicija nakon potpisivanja Memoranduma: Suprotstavit ćemo se Dodikovom režimu\n28.12.2015. u 13:02\nPredsjednici stranaka članica Saveza za promjene (SzP) potpisali su danas u Banjoj Luci Memorandum o zajedničkoj saradnji kojim je predviđeno da će SzP zajednički nastupiti na lokalnim izborima.\nLider Srpske demokratske stranke Mladen Bosić je kazao da su se sve glavne opozicione stranke u Republici Srpskoj dogovorile da se oformi Savez za promjene koji će imati čvršću strukturu i koji će moći donositi jedinstvene odluke.\n"U pokušaju da napravimo nešto bolje u RS-u i da omogućimo da ona ima budućnost moraju se promijeniti prioriteti koji su do sada bili vođeni. Na prvo mjesto stavimo živote ljudi, a prije svega privredu, zapošljavanje i ono od čega se živi", navodi Bosić.\nNaš zajednički cilj je, dodaje, da preokrenemo proces propadanja i daljeg siromašenja Republike Srpske.\nOn je kazao da su partije SzP dogovorile da se napravi čvršća struktura, koja uključuje i formiranje zajedničkih organa.\n"Imat ćemo Predsjedništvo SzP koje će sačinjavati predsjednici stranaka. Bit će formirano i tijelo koje će koordinisati politiku na nivou RS-a i zajednički nastup u NSRS na čijem čelu će biti Dragan Čavić. Član Predsjedništva BiH Mladen Ivanić će biti na čelu tijela koje će koordinistati rad predstavnika u institucijama BiH - kazao je Bosić dodajući da će on biti na čelu predsjedništva SzP.\nPredsjednik Partije demokratskog progresa Branislav Borenović je istakao da su se sve stranke obavezale da će odgovorno i koordinirano raditi na svim nivoima vlasti u RS-u i BiH i da ćemo zajednički nastupiti na lokalnim izborima.\n"Na ovaj način mi izražavamo svoju ozbiljnu namjeru da izvršimo promjene u RS-u i da pokažemo da smo opredijeljeni da promijenimo vlast koja loše vodi RS", kazao je Borenović.\nPredsjednik Narodnog demokratskog pokreta Dragan Čavić kaže da je cilj svih potpisnica Memoranduma o saradnji da se u potpunosti konsoliduje i sinhronizuje političko djelovanje od lokalnih zajednica do institucija BiH.\n"Savez ima namjeru da se suprotstavi režimskoj politici na svakom mjestu kako bi došlo do ozbiljnih promjena. Potrebno je potpuno napuštanje svih deformiteta koji u društvu postoje koji su u potpunosti kontaminirale političku scenu, a to su politike nepotrebnih sukoba i tolerancije visokog stepena kriminala i korupcije", kategoričan je Čavić.\nPredsjednik Srpske radikalne stranke RS-a Milanko Mihajlica je istakao da se ovo što je danas uradio SzP još nije dogodilo na političkoj sceni.\n"Prvi put više političkih stranka osniva zajedničko političko tijelo i niz drugih organa koji će koordinisati druge aktivnosti", naveo je Mihajlica.\nI Adam Šukalo, predsjednik Stranke napredna Srpska, kazao je da su se potpisivanjem ovog memoranduma stekli uslovi da Savez za promjene stvori alternativnu politiku koja će se suprotstaviti svemu onome što su bile politike vladajuće koalicije, a što je bilo na štetu RS-a.\nPredsjednik Stranke za pravdu i red Nebojša Vukanović istakao je da će stranka na čijem je čelu dati što veći doprinos da se sistematski promijene stvari u RS-u.\n"Sloge i jedinstva nikada nije bilo dovoljno i uvijek kada smo u našoj istoriji bili složni i jedinstveni postizali smo dobre rezultate", zaključio je Vukanović.\nBanja Luka SDS PDP Savez za promjene


Tadić se neće kandidovati za predsednika DS-a | Autonomija\nTadić se neće kandidovati za predsednika DS-a\nNajverovatnije će biti počasni predsednik stranke\nPredsednik Demokratske stranke (DS) Boris Tadić izjavio je danas da se neće kandidovati ponovo za tu funkciju na izbornoj skupštini stranke, zakazanoj za 25. novembar.\nPosle sednice Glavnog odbora DS-a Tadić je novinarima u Sava centru rekao da će najverovatnije biti počasni predsednik DS-a.\n„Obavestio sam članove glavnog odbora da se u novonastalim okolnostima neću kandidovati“, rekao je Tadić.\nNa sednici Glavnog odbora usvojene su izmene Statuta DS-a koje predviđaju povećanje nadležnosti predsedništva, a planirano je i da jedan broj članova šireg predsedništva bude izabran direktnim glasanjem u svojim okruzima.\nTadić je naveo da je stranka odluku o izmeni Statuta donela nakon jedne duge rasprave i demokratske diskusije.\nPrema njegovim rečima planirane izmene Statuta treba da poprave efikasnost u radu DS-a i da se one sprovode u interesu građana Srbije, jer očekuje da DS vrlo brzo ponovo dođe na vlast.\n„Menjamo se da bi smo menjali društvo“, rekao je Tadić i dodao da će ostati član stranke i svih njenih organa.\nPrema njegovim rečima izmene statuta predviđaju i veću zastupljenost žena u organima stranke.\nTadić je rekao da će 25. novembra stranka dobiti novo rukovodstvo i da će čitav proces političkih promena u DS-u biti završen do sredine februara naredne godine, kada budu izabrani i članovi novoosnovanih organa stranke.\nTadić je najavio da će DS izmenama Statuta uvesti i sistem unutrašnje kontrole, kako bi sprečio eventualne zloupotrebe u radu svojih članova.\nIzborna skupština će biti održana 25. novembra, a najozbiljniji kandidat za prvog čoveka stranke je njen sadašnji potpredsednik i gradonačelnik Beograda Dragan Đilas.


WHO: Prerano ukidanje ograničenja moglo bi dovesti do novog talasa virusa - Federalno ministarstvo zdravstva: COVID19\nŽENEVA, 11. aprila (FENA) - Prerano ukidanje restriktivnih mjera moglo bi izazvati novi talas pandemije, upozorio je čelnik Svjetske zdravstvene organizacije. Tedros Adhanom Ghebreyesus rekao je da bi zemlje trebale biti oprezne u ublažavanju ograničenja, čak i dok se neke bore protiv negativnih posljedica ekonomskog učinka.\nNajgore pogođene zemlje u Evropi, Španija i Italija, počinju ukidati neke mjere, dok se njihova izolacija nastavlja. Na svijetu ima 1,6 miliona slučajeva koronavirusa i 101.000 smrtnih slučajeva, javio je BBC.\nGovoreći na virtualnoj konferenciji za novinare u Ženevi, Tedros je rekao da je došlo do "usporavanja" epidemije u nekim evropskim zemljama. Rekao je da WHO sarađuje s vladama na stvaranju strategija za ublažavanje ograničenja, ali da to ne bi trebalo biti učinjeno prerano.\n- Prebrzo ukidanje ograničenja moglo bi dovesti do smrtonosnog novog talasa - rekao je on.


Atlas grupa tužila kompaniju Rekreaturs – Bankar.me\nAtlas grupa tužila kompaniju Rekreaturs\nNovember 3, 2020 BANKE, CRNA GORA, CRNA GORA, SVE VIJESTI Leave a comment\nAtlas grupa Duška Kneževića tužila je kompaniju Rekreaturs tražeći 44 hiljade eura koje je, kako tvrde, platila na račun dijela kredita koji ova kompanija nije vratila Atlas banci. Taj novac traži na osnovu ugovora o namjenskom depozitu koji je 2013. godine potpisala sa bankom, da bi bila jemac za kredit od 142 hiljade eura koji je Rekreaturs podigla dvije godine prije. Kako kredit nije u potpunosti izmiren, banka se naplatila iz depozita Atlas grupe.\nNakon što je Rekreaturs odgovorio na tužbu Atlas grupe, sud više nije mogao da im dostavi nijedan poziv ni dokument, jer ga na adresi naznačenoj u odgovoru na tužbu više nema. Zbog toga je sud donio rješenje da će svi pozivi i podnesci Rekreatursu biti dostavljani preko oglasne table suda, imajući u vidu da se niko od zastupnika nije pojavio na pripremnom ročištu kod sutkinje Danijele Vukčević.\nKako su u odgovoru osporili osnov i visinu tužbenog zahtjeva, a i prigovorili da je ovo potraživanje zastarjelo, sutkinja je odredila finansijsko vještačenje kako bi bilo utvrđeno da li je i koliko Atlas banka naplatila od Atlas grupe po ovom osnovu.\nDo otvaranja stečaja Atlas banka bila je većinski vlasnik Rekreatursa, koja je u javnosti postala poznata sredinom prošle godine kada je od opštine Ulcinj, poslije tri decenije spora, naplatila 6,3 miliona eura zbog rušenja kampa tadašnjeg prištinskog Rekreatursa 1983. godine na Velikoj plaži.\nTada je bivši potpredsjednik Skupštine Genci Nimanbegu naveo da je ova kompanija osnovana u Crnoj Gori u spornoj proceduri, jer je to učinilo nekoliko radnika kosovskog Rekreatursa koji su nakon 1999. godine došli u našu zemlju i donijeli odluku o promjeni sjedišta preduzeća.\nGenci je, navodeći da je cijeli slučaj sumnjiv, ocijenio da je to smišljeno s namjerom jer je tu firmu Atlas grupa 2002. godine kupila za 60 hiljada eura, čime je postala vlasnik zemljišta na Kamenovu, koje, kako je naveo, sada vrijedi 14 miliona eura. On je tada pozvao tužilaštvo da ispita slučaj i utvrdi kako je Rekreaturs iz Prištine registrovan u Crnoj Gori.\nPOJMOVIAtlas Banka Atlas Grupa Rekreaturs\nPrevious Ryanair zaključio ljetnu polovinu godine s gubitkom\nSljedeći „A gdje mi je sav onaj novac od prethodnih rođendana?“


Maj 21, 2021 20:18\nPredsednik Vlade Crne Gore Zdravko Krivokapić obratio se danas građanima povodom Dana nezavisnosti pismom u kojem je poručio da će ta država biti dom za sve njene građane.\nCrnogorski premijer je istakao da Crna Gora ''''ima dugu državnu tradiciju, koja prevazilazi granice ideološke priče koju smo slušali do 30. avgusta prošle godine”.\n“Praznik obeležavamo u slobodi, a to je glavna ideja oko koje je nastala savremena crnogorska državnost. Crna Gora se vraća samoj sebi, vraćajući se istorijskom slobodarskom idealu, koji se na jeziku savremenosti zove - demokratija”, rekao je predsednik Vlade Crne Gore.\n“Ne smemo nikada više dozvoliti da Crna Gora i njeni građani budu taoci bilo čijih ideoloških okova, u kojima će postojati građani drugog reda, po bilo kom osnovu. Stoga smo dužni da obezbedimo čvrste uslove koji će garantovati slobodu za sve", navodi se u Krivokapićevom pismu.\nTa slobodna i demokratska Crna Gora svih njenih građana, umesto partijske i privatne države, jeste ono na što treba da nas asocira današnji dan, jer Crna Gora nije uzalud nazvana "kolevka slobode”, poručio je Krivokapić.


Anđela Vitman i Mihajlo Tomić: Istorijski plasman na listi Svetske badminton federacije\nčetvrtak, 9. jun 2022. 16:09h\nMladi srpski reprezentativci Anđela Vitman iz Pančeva i Mihajlo Tomić zauzimaju 118. mesto na svetskoj rang listi najboljih igrača u konkurenciji mešovitih parova.\nUčešćem na seniorskom turniru Svetske badminton federacije Italian International 2022, koji je od 2. do 5. juna održan u Milanu, najbolji srpski dvojac pokazao je da odlučno korača ka vrhu evropske i svetske badminton scene.\nU jednom od najuzbudljivijih mečeva u sezoni protiv izuzetno jakih protivnika Ratchapol Makkasasithorn/Jhenicha Sudjaipraparat sa Tajlanda, nastavljena je serija uspešnih nastupa srpskih reprezentativaca na velikim internacionalnim takmičenjima.\nPančevka Anđela Vitman i Mihajlo Tomić pokazali su kvalitet igre koji opravdava skok ovog para na svetskoj rang listi.\nMožda 118. mesto na svetskoj rang listi neće nekima zvučati kao preveliki uspeh, ali oni koji su imali priliku bar malo da se upoznaju sa ovim olimpijskim sportom, razumeće šta znači ovaj plasman. Naći se nadomak top 100 igrača sveta prevazišlo je sva trenutna očekivanja. Anđela Vitman i Mihajlo Tomić su među najmlađim takmičarima u seniorskoj konkurenciji, a već se bore sa igračima iz ostatka sveta. Primera radi, samo u Aziji kao badmintonski dominatnom kontinentu imate registrovano milione igrača, izjavio je Milan Barbir, glavni trener reprezentacije Srbije.\nOn je istakao da je ovaj istorijski plasman polazna tačka za dalje uspehe i da su ambicije BASS sada daleko veće.\nOdlični juniorski rezultati u proteklih desetak godina vrlo su dobar pokazatelj i savršena odskočna daska za ovaj, a uveravam vas u bliskoj budućnosti i mnoge druge, daleko veće uspehe. Sjajno je i to što Mihajlo i Anđela nisu jedini koji blistaju i koji će tek zablistati, tako da sa puno pozitivne energije nastavljamo da radimo kako bismo ostvarili elitno pozicioniranje naših takmičara na svetskim rang listama. Borba za olimpijske, svetske i evropske medalje apsolutni su prioritet u našem daljem razvoju, zaključio je Barbir za sajt BSS.\nBadminton: Tomić i Vitmanova ostvarili istorijski plasman među 16 najboljih parova Evrope\nZlato u miksu za Anđelu Vitman na turniru na Kipru\nAnđela Vitman dupla prvakinja države u badmintonu\nČetvrtfinale za Pančevku Anđelu Vitman na badminton turniru u Ukrajini


PROPISI.com | MIGRACIJE\nSrbija verodostojan partner u borbi protiv ilegalnih migracija\nMinistar unutrašnjih poslova u Vladi Republike Srbije Aleksandar Vulin istakao je danas, nakon sastanka sa ministrom unutrašnjih poslova Slovenije Alešom Hojsom, da je saradnja sa tom zemljom na visokom nivou i u oblasti razmene informacija, borbe protiv međunarodnog i svih drugih oblika kriminala, kao i sprečavanja ulaska ilegalnih migranata.\nVulin je rekao da je bilo reči o borbi protiv organizovanih kriminalnih grupa koje veoma uspešno prelaze granice, vrlo se lako između sebe dogovaraju i veoma brzo nađu zajednički interes.\nNaše policije moraju da sarađuju kako bismo uspešno sprečavali delovanje upravo takvih ljudi, poručio je on, prenevši da se sa slovenačkim kolegom saglasio oko toga da je potreban zajednički rad i da svaki migrant koji ne uđe u Srbiju neće ući ni u Sloveniju.\nSrbija nije i ne može biti parking za migrante i nikada tako nešto neće ni biti, jer ako bude, onda će to postati i Slovenija i Austrija i sve zemlje na migrantskoj ruti, poručio je ministar.\nDanas smo razgovarali i o životnim pitanjima, kao što su vozačke dozvole, odnosno o svemu onome što je u domenu dvaju ministarstava, a što ide u prilog boljem životu građana obe zemlje, preneo je Vulin.\nOn je podvukao i da su slovenački premijer Janez Janša i predsednik Srbije Aleksandar Vučić uspostavili izuzetnu saradnju, što ide u prilog sve boljim međusobnim odnosima.\nMinistar je naveo da se na godišnjem nivou razmeni približno 2.500 bezbednosnih informacija, što govori o nivou saradnje dveju zemalja.\nHojs je istakao potrebu odbrane spoljnih granica EU od ilegalnih migranata i posebno značaj toga što je Srbija potpisala sporazum sa Fronteksom, što pokazuje da je verodostojan partner koji zna i hoće sve da uradi da se migracije zaustave na tim spoljnim granicama.\nOn je, podsetivši na to da će Slovenija od polovine godine predsedavati EU, najavio da će ta zemlja uraditi sve da pospeši i pomogne Srbiji da ide što pre ka članstvu u Uniji, dodavši da je i ministar Vulin i danas potvrdio da je namera Vlade Srbije da zemlja što pre uđe u EU.\nMinistar unutrašnjih poslova Slovenije je dodao da zna da Srbija drži reč i da će sve o čemu su se dogovorili on i ministar Vulin biti i realizovano.


POZIV: Predstavljanje rezultata istraživanja Stepen društvene integrisanosti LGBT+ populacije u Srbiji - Geten\nPOZIV: Predstavljanje rezultata istraživanja Stepen društvene integrisanosti LGBT+ populacije u Srbiji\nU organizaciji Getena, Centra za prava LGBTIKA osoba, završeno je istraživanje Stepen društvene integrisanosti LGBT+ populacije u Srbiji, a rezultati će biti predstavljeni na konferenciji za medije u Medija centru (Terazije 3) u utorak, 29. juna u 13 časova u maloj sali.\nIntervjuisanje putem onlajn upitnika i putem direktnog ličnog kontakta obavljeno je od 1. februara do 30. aprila i obuvatilo je iz tzv. opšte populacije 687 punoletnih osoba, (249 muškaraca (36.2%) i 438 žena 63.8%) i 464 punoletnih osoba samoidentifikovanih kao pripadnica/pripadnika LGBTI populacije, ukupno 1151.\nCilj istraživanja je bio utvrđivanje stepena socijalne integrisanosti LGBTI osoba, kroz sagledavanje postojećih izazova, ali i uticaja niza momenata koji imaju kapacitet poboljšanja socijalne integrisanosti te populacije: npr. drugi mandat premijerke autovane lezbejke, redovno održavanje prajd marševa, Merlinka festivala, redovno funkcionisanje Prajd info centra u centru Beograda, kao i aktivnosti niza organizacija civilnog društva koje se bave ljudskim pravima LGBTI populacije.\nSada se po prvi put javno predstavljaju obrađeni rezultati dobijeni tim istraživanjem. Jovanka Todorović, koordinatorka Getena, dr Zorica Mršević, autorka istraživanja, i mr Svetlana Janković, anketarka, govoriće na predstavljnu istraživanja.


Korpa / RSD 440.00 (s PDV-om) 1\nSvetozar Poštić (1970, Novi Sad) vanredni je profesor na Filološkom fakultetu Vilnjuskog univerziteta u Litvaniji, gde predaje predmete iz opšte književnosti i lingvistike. Doktorirao je komparativnu književnost (francusku i rusku) na Univerzitetu Južne Karoline (SAD). Tri godine je predavao englesku književnost na Državnom univerzitetu u Novom Pazaru. Pored niza naučnih radova, prikaza knjiga i eseja iz književnosti, kulturologije i lingvistike u međunarodnim časopisima i domaćim štampanim i internet izdanjima, objavio je i tri knjige u izdanju Akademske knjige iz Novog Sada: Bahtin i hrišćanstvo (2012), Apologija zemaljskog života. Montenj i zaokret k sebi (2016) i Kratka istorija američke kulture, delom uspomene (2019).


Pogledajte kako je u centru Zrenjanina obeležena stogodišnjica oslobođenja grada (FOTO) | ZR KLIK\nZrenjanin- Dan oslobođenja grada u Prvom svetskom ratu, 17. novembar, obeležen je danas polaganjem venaca na spomen-obeležja i odavanjem počasti učesnicima Velikog rata, kao i nizom svečanih manifestacija.\nNa današnji dan, pre 100 godina, 17. novembra 1918. godine, ulaskom u grad pripadnika Prve armije vojvode Petra Bojovića, Gvozdenog puka „Knjaz Mihajlo“ i Pešadijske brigade pukovnika Dragutina Ristića – „Brigadira“, nastupile su velike istorijske promene, smena vlasti i smena država na ovim prostorima. Nakon oslobođenja u Prvom svetskom ratu, Veliki Bečkerek i Vojvodina prestali su da budu deo poražene Austrougarske monarhije, a samo nekoliko dana kasnije, 25. novembra, na Velikoj narodnoj skupštini u Novom Sadu, odlučeno je da se Baranja, Bačka, Srem i Banat pripoje Srbiji.\nProgram obeležavanja godišnjice od oslobođenja u Prvom svetskom ratu – Praznika Grada Zrenjanina, traje već nekoliko dana, a centralna svečanost počela je danas polaganjem venaca na spomen – obeležje učesnicima Prvog svetskog rata na Gradnuličkom groblju, polaganjem venaca na spomen – ploču oslobodiocu grada, brigadnom pukovniku Dragutinu J. Ristiću, Vojvodi Petru Bojoviću i srpskim dobrovoljcima – učesnicima Prvog svetskog rata.\nVence su položlili predstavnici Ministarstva odbrane i Vojske Srbije, Grada Zrenjanina, Srednjebanatskog upravnog okruga, Udruženja ratnih dobrovoljaca oslobodilačkih ratova 1912-1918, njihovih potomaka i poštovalaca, Gradskog odbora Saveza potomaka ratnika 1912-1920. godine, Društva rusko-srpskog prijateljstva, Odbora za obnovu spomenika Kralju Petru i pojedinih političkih stranaka.\nNa Trgu slobode održan je i pomen palim ratnicima i dobrovoljcima, a činodejstvovali su sveštenici Srpske pravoslavne crkve u Zrenjaninu.\nPovodom Praznika grada Zrenjanina i stogodišnjice od od oslobođenja grada, Zrenjaninska filharmonija održaće, večeras u 20 časova u Kristalnoj dvorani, koncert sa solistima svetskog renomea – operskom divom Jadrankom Jovanović i virtuozom na fruli Borom Dugićem. Koncert je poklon grada i ulaz je slobodan.\nPogledajte video prilog obeležavanja stogodišnjice oslobođenja grada:


Kako sačuvati najvišeg košarkaša na svetu? Pa, ako se ovako bude blamirao, lako... - Sportske.net\nKako sačuvati najvišeg košarkaša na svetu? Pa, ako se ovako bude blamirao, lako...\nMnogo se prašine diže oko Tako Fola, pretpostavljate šta je najveći problem.\nO momku smo pisali, Senegalac koji je stigao u Ameriku pre sedam godina, igrao fudbal, živeo je sa zvezdom Siksersa i prošlogodišnjim rukijem sezone, Benom Simonsom u Teksasu, zatim otišao na Floridu na poslednje dve godine srednje škole i zaigrao za Univerzitet Centralna Florida.\n"Hajp" je oko njegovih 229 centimetara, univerzitet u Orlandu je dobio trku sa većim koledžima. Fol se prijavio na draft 2017. ali je odustao, rešio je da ostane na fakultetu. Imao je i povredu ramena, prošle godine odigrao samo 16 mečeva, ubacio 11 peoena u proseku, uz 7 skokova.\nJasno, čeka se sledeća godina, videćemo koliko će biti zanimljiv NBA timovima, ima problem sa slobodnim bacanjima. Naime, prve godine je šutirao oko 55%, poslednje dve oko 46%, što pokazuje da bi na njemu mogla da bude primenjivana ista taktika, ne namerno fauliranje, ali da mu je to svakako boljka.\nRadio je svojevremeno sa Oladžuvonom u Teksasu, videćemo šta će od svega biti, ali mnogi su sumnjičavi po pitanju njegove snage za NBA, ali i bacanja koja umeju da budu kriminalna.\nLesor odlazi, umesto njega drugi bivši igrač Zvezde


Sigurna kuća za sever Kosova od danas u funkciji - Radio Kontakt Plus\n13:49, 29.06.2020Izvor: Radio Kontakt Plus\nRegionalna sigurna kuća za sever Kosova, u opštini Zubin Potok, od danas je i zvanično u funkciji. Sigurna kuća, kapaciteta 20 lica, biće dostupna svim potencijalnim žrtvama porodičnog nasilja sa severa Kosova.\nLokalne samouprave sa severa Kosova na ovaj način su konačno krenule u institucionalnu borbu protiv porodičnog nasilja i jedino to može biti nešto što će dati konkretna rešenja, istakla je na otvaranju šefica administracije opštine Severna Mitrovica Adrijana Hodžić.\n“Cilj nam je da ova sigurna kuća bude mesto gde će žrtve porodičnog nasilja doneti odluku, gde će reći da neće više dozvoliti da budu žrtve. Naš je posao da vršimo pritisak na sve institucije, čitav lanac koji treba da se bori protiv porodičnog nasilja, da na kraju rezultat bude pozitivan i da sa broj žrtava porodičnog nasilja smanji. Mislimo da će ovaj projekat uticati preventivno da se ne dešavaju novi slučajevi porodičnog nasilja. Ovo je misija, stvari se neće menjati preko noći, ali zajedničkim snagama, ukoliko i sudstvo i tužilaštvo i centri za socijalno i policija i lokalne samouprave, ukoliko svi budemo radili zajednički, na kraju doći do traženog cilja”, rekla je Hodžić.\nDodala je da se razmišljalo i o ekonomskoj komponenti, pa je tako u okviru sigurne kuće plastenik i mini-radionica za proizvodnju sapuna, sveća, eteričnih ulja itd.\nPrema njenim rečima, u fabrici “Javor” u Zubinom Potoku postoji 30 slobodnih radnih mesta za žene koje budu smeštene u sigurnoj kući, biće im omogućen prevoz do radnog mesta, trening, kako bi mogle da ostvare svoje radno pravo, odnosno da se zaposle u toj fabrici.\nKada je u pitanju bezbednosna komponenta, Hodžić je kazala da je opština Severna Mitrovica iz svojih ljudskih resursa obezbedila 17 momaka da budu na usluzi sigurnoj kući i pre svega žrtvama porodičnog nasilja.\nŠto se tiče profesionalnog osoblja, dodala je da je intervjuisano preko 100 uposlenih u opštini Severna Mitrovica, kako bi se došlo do broja od oko 20 ljudi - psihologa, lekara, medicinskih sestara… koji, kao i obezbeđenje, tek treba da prođu adekvatnu obuku za profesionalno osoblje, za šta imaju obećanje OEBS-a.\nSigurnom kućom trenutno upravljaju centri za socijalni rad, koji imaju svoje osoblje, dok će dodatnim osobljem, po završetku obuke, biti dodatno ojačani.\nGradonačelnik Zubinog Potoka Srđan Vulović podsetio je da se, godinu dana od potpisivanja sporazuma o formiranju regionalne sigurne kuće od strane gradonačelnika opština sa severa Kosova, došlo do konačnog cilja – otvaranja sigurne kuće regionalnog karaktera.\n“Veliki doprinos je dala misija UN, opština Zubin Potok je takođe pomogla sa oko 50 hiljada evra učešća u ovom projektu. Nadamo se da će biti što manje žrtava porodičnog nasilja, ali u svakom slučaju, objekat je tu i počeće da služi svrsi ovih dana”, rekao je Vulović.\nZamenik šefa UNMIK-a Kristofer Kolman istakao je da je vrlo važno što se uspelo u nameri da se ženama, žrtvama i potencijalnim žrtvama nasilja, obezbedi mesto gde će moći ne samo da se sklone, već i ekonomski napreduju, i samim tim ostvare svoja prava koja i zaslužuju.\n“Ovo je korisno ne samo za žene, već i za društvo u celini. Podržavamo institucije na Kosovu u ostvarivanju odgovornosti koje imaju prema društvu”, rekao je Kolman.\nPo protokolu, kada se žrtva javi policiji, policija to prijavljuje Centru za socijalni rad, koji potom komunicira sa osobljem u sigurnoj kući.\nZa regionalnu sigurnu kuću, zemljište i nedovršeni objekat, kao i 50 hiljada evra, obezbedila je opština Zubin Potok. UNMIK je sa oko 150 hiljada dolara finansirao adaptaciju i opremanje objekta, kupovinu nameštaja i mašina za rad u plasteniku, laboratoriju za eterična ulja, instalacija sistema sigurnosnih kamera je doprinos Kfora, dok je britanska ambasada na Kosovu obezbedila 3 hiljade funti za nabavku sitnog inventara (posuđe, posteljina, potrošni materijal itd.)\nSigurnu kuću danas je obišao i šef Misije OEBS na Kosovu Jan Bratu.\nTagovi: Adrijana HodžićZubin PotokSigurna kućaSrđan VulovićJan Bratu


SzS ne odustaje od bojkota, za Tadića iznuđeno rešenje, PSG još razmišlja - Novinar.rs\nJeremić je posle sastanka sa Delegacijom EU u Beogradu, kojem su prisustvovali David Mekalister, Manfred Veber i Vladimir Bilčik, rekao da SZS neće učestvovati u međustranačkom dijalogu u Skupštini Srbije, već će se odvojeno sastati sa delegacijom EP koja posreduje u tim razgovorima.\n“Vreme je već isteklo”, kazao je Jeremić ispred sedišta Delegacije Evropske unije u Srbiji.\nPredsednik Socijaldemokratske stranke Boris Tadić rekao je da je sagovornike informisao o situaciji u Srbiji i ocenio da je situacija bizarna jer se sedam godina u javni prostor “ubrizgava laž, agresija i patologija”.\nOn je istakao da zbog toga “ljudi u Srbiji ne mogu da sagledaju šta je istina”.\n“Važno je da se više ne lažemo. Ja bih voleo da imamo situaciju da možemo da izađemo na izbore, bojkot je sam po sebi problematičan, ali ovde je to iznuđeno rešenje”, naglasio je Tadić.\nAlbahari je naveo da je PSG informisao delegaciju Evropskog parlamenta o trenutnom stanju u oblasti medija i vladavine prava i dodao da situacija “nije dobra”. On je rekao da su evropski predstavnici “razumeli tu poruku”.\nPosted in POLITIKATagged #BOJKOT IZBORA #EVROPSKI PARLAMENT #IZBORI #SASTANAK #VUK JEREMIĆ\nOružje proizvedeno u vojnoj fabrici “Krušik” iz Valjeva prevoženo je sa aerodroma “Nikola Tesla” i za Avganistan, izjavila je danas šefica poslaničkog kluba Samostalni poslanici Marinika Tepić i pokazala fotografije […]


Ešdaun ne traži hapšenja, već saradnju\nPRAG - Visoki predstavnik međunarodne zajednice za BiH Pedi Ešdaun ocenio je da je neophodno da RS započne saradnju sa Tribunalom u Hagu, a da se pitanje kažnjavanja zločina ne svodi samo na hapšenje Radovana Karadžića i Ratka Mladića.\n- Ne tražim od Republike Srpske da uhvati Karadžića i Mladića, ali mislim da bi to mogli da urade, nego da počnu da sarađuju sa Hagom - kazao je Ešdaun češkom dnevniku Pravo i naglasio da vlasti bosanskih Srba nisu za devet godina uhapsile nijednog haškog optuženika, dok je NATO na njihovoj teritoriji uhapsio čak 20 osoba.\n- Bez pravde se ne može imati stabilni mir. Dejtonski sporazum nije imao za cilj da izgradi državu, već da obezbedi mir. Činjenica je da BiH nije država koja funkcioniše - upozorio je Ešdaun i dodao da on lično budućnost Bosne i Hercegovine vidi kao "Belgiju Balkana".\nTakođe je upozorio da postepeno moraju da se smanjuju troškovi države, jer sada 60 odsto prihoda od poreza ide na državnu upravu.\nZagreb: Na pomolu sukob zbog ambasadora\nIstrag pokazala: Mladić nije bio u Han Pijesku


Predsednica Kosova u poseti Beogradu!\nBrisel radi na tome da predsednica Kosova Atifete Jahjaga ili ministar spoljnih poslova Enver Hodžaj dođu u zvaničnu posetu Beogradu.\n- Radi se na dolasku kosovske predsednice Atifete Jahjage u Beograd u oktobru. Ova poseta bi bila epohalan pomak u odnosima Beograda i Prištine i snažna poruka stabilizacije regiona i uloge Srbije u tom procesu - rekao je za „Blic” izvor iz krugova bliskih odlazećem komesaru za proširenje Štefanu Fileu.\nOrganizatori imaju problem s ustavnom krizom na Kosovu zbog koje nova vlada još nije formirana, tako da je u punom kapacitetu jedino kabinet predsednice Kosova. Kako je „Blicu” rečeno, razgovara se o tome da u Beograd dođe ministar spoljnih poslova Enver Hodžaj ili ministar privrede, jer bi skup bio posvećen infrastrukturnim i ekonomskim projektima u regionu koje je srpski premijer Aleksandar Vučić predložio krajem avgusta u Berlinu.\nPoseta nekog od visokih zvaničnika Kosova planira se, kako je „Blicu” objašnjeno, u nastavku posete premijera Albanije Edi Rame koja je zakazana za 22. oktobar. Sledećeg dana, 23. oktobra, trebalo bi da usledi u Beogradu i sastanak lidera država zapadnog Balkana u okviru koga se radi i na dolasku nekog od kosovskih zvaničnika. Sastanak lidera iz regiona u Beogradu trebalo bi da bude nastavak njihovog samita u Berlinu, kada su se okupili na poziv nemačke kancelarke Angele Merkel.\nPremijer Srbije Aleksandar Vučić tada je najavio da će se sledeći sastanak premijera, ministara inostranih poslova i privrede zemalja regiona održati 22. i 23. oktobra u Beogradu, ali nije precizirao imena učesnika. Međutim, na dosadašnjim regionalnim samitima koji su održavani u Beogradu nikada nije učestvovao nijedan zvanični visoki predstavnik Kosova. Srbija je do pre tri godine blokirala svako učešće kosovskih zvaničnika na takvim skupovima ili se sama nije pojavljivala na njima.\nMeđutim, sve je još neizvesno. Šokantnu vest da bi, pored posete albanskog premijera Srbiji, prvoj posle 68 godina, moglo da dođe i do posete nekog visokog kosovskog zvaničnika, „Blicu” nisu potvrdili brojni izvori koje smo kontaktirali i koji su bliski kosovskoj i srpskoj vladi. Ipak u Briselu veruju da su na korak da to ostvare.\nPremijer Vučić najavio je u Berlinu da će premijer Albanije Edi Rama doći u Beograd, navevši da će razgovor sa Ramom u Beogradu biti „pun konkretnih stvari”. Vučić je tada podsetio da će to biti prva poseta albanskog premijera Beogradu posle 68 godina. Taj podatak je, kako se saznaje, posebno iznenadio Angelu Merkel.\n"NAŠ STAV NIJE SE PROMENIO I NEĆE" Španija: Ne priznajemo tzv. Kosovo i ne otvaramo kancelariju u Prištini\nSelaković u dvodnevnoj poseti Sloveniji, dogovoreno slobodno putovanje između Ljubljane i Beograda


Valjevski odbojkaši su u zanimljivom susretu krunisali sezonu u kojoj je ostvaren osnovni cilj. Iako je ekipa u drugom delu sezone bila oslabljena odlascima Ivankovića i Jankovića, pružene su generalno kvalitetne partije, uz afirmaciju nekolicine mladih igrača iz sopstvene škole.\nOdbojkašice Valjeva zabeležile su i treću pobedu u poslednja četiri susreta, ali će se naredne sezone takmičiti u Drugoj ligi jer su šanse za opstanak propuštene pre svega u prvom delu prvenstva.\nMetalac – Vojvodina 89:81 (16:18, 28:16, 25:20, 20:27) Trećom vezanom pobedom košarkaši Metalca overili su plasman u Superligu. Iako su većim delom susreta kontrolisali zbivanja na paketu, Valjevci su tek u samoj završnici odbili nalete upornih Novosađana, koje ni zaostatak od 17 poena nije sprečio da se do kraja bore za pobedu. Metalac sada ima skor 14/9, Vojdodina pobedu manje i poraz više, a oba tima ćemo gledati u Superligi.


Migrantska kriza trese temelje EU - 27.10.2015, Sputnik Srbija\nPredsednici Evropske komisije Žan-Klod Junker i Evropskog saveta Donald Tusk upozorili su danas u Evropskom parlamentu da migrantska kriza preti da ugrozi... 27.10.2015, Sputnik Srbija\nevropa, vesti, svet, žan-klod junker, donald tusk, evropska unija (eu), evropski parlament, migrantska kriza\nPredsednici Evropske komisije Žan-Klod Junker i Evropskog saveta Donald Tusk upozorili su danas u Evropskom parlamentu da migrantska kriza preti da ugrozi temelje Evropske unije i pozvali članice EU na jedinstvenu i solidarnu akciju.\nTusk je, obraćajući se poslanicima EP na plenarnoj sednici u Strazburu, rekao da je ovo možda najveći izazov u poslednjih nekoliko decenija, koji ima potencijal da dovede do tektonskih poremećaja u evropskom političkom pejzažu.\nUpozorio je da nedostatak jedinstva i solidarnosti među zemljama-članicama preti Šengenskom sporazumu i da se ne može očekivati od nečlanica, kao što je Turska, da brane spoljne granice EU, već da ona mora za to da se pobrine sama.\n27 Oktobar 2015, 10:14\nPredsednik Evropskog saveta je istakao da treba biti svestan da mere koje su dogovorene na briselskom mini-samitu u nedelju, kao što je obavezna registracija izbeglica duž zapadnobalkanskog puta, neće zaustaviti migrante, ali očekuje da njihov priliv bude usporen.\nJunker je u obraćanju poslanicima ukazao da „EU nije u dobrom stanju“.\n„Da nije tako, ne bismo morali da u nedelju sazivamo vanredan mini-samit sa zemljama Zapadnog Balkana, već bismo problem rešavali redovnim putem“, rekao je Junker.\nPredsednik Evropske komisije podsetio je da su se na televizijskim ekranima nedavno mogle videti izbeglice kako gaze kroz ledenu vodu, a da će se uskoro na njihovom putu naći sneg i led.\n„Ova kriza ne pogađa samo Zapadni Balkan, nego i evropske institucije, pa stoga umesto velikih političkih govora moramo da zasučemo rukave i bacimo se na posao“, upozorio je predsednik EK.\n26 Oktobar 2015, 19:15\nJunker je pohvalio rezultate samita, ističući da je on protekao u konstruktivnoj atmosferi i da su države Zapadnog Balkana prvi put sele zajedno da razgovaraju o migrantskoj krizi.\nMeđutim, uputio je niz oštrih kritika na račun članica EU, za koje je rekao da „vuku noge, a trebalo bi da trče“.\n„Nezamislivo je da neke članice neće ni da informišu susedne zemlje o migrantima koji se kreću prema granici i da se ponašaju u stilu da komšiji crkne krava. To mora da prestane“, poručio je Junker.\nSem toga, neke članice sporo ili nikako ne uplaćuju obećana sredstva za zbrinjavanje izbeglica, i ne šalju stručno osoblje u agencije koje treba da obezbede granice.\nZa evropsku graničnu agenciju „Fronteks“ treba nam dodatnih 775 ljudi, a dobili smo manje od polovine, rekao je Junker i upozorio da takvo ponašanje može da dovede do toga da EU izgubi svaki kredibilitet.\nStepašin: Ne mislim da nekog u EU zanimaju interesi Srbije\n26 Oktobar 2015, 14:33\nGovoreći o Turskoj, Junker je ukazao da je neophodno uspostaviti što bližu saradnju sa tom zemljom kako migranti iz nje ne bi više išli ka EU.\n„Znam da su mnogi zabrinuti zbog stanja ljudskih prava i slobode štampe u Turskoj, ali kuda bi nas odvelo ako bismo sad pokrenuli diskusiju o tome“, istakao je Žan-Klod Junker.


Dodik: Naša borba još nije završena, u Dejtonu piše da je RS država, a BiH državna zajednica\nPredsjednik RS-a Milorad Dodik rekao je danas “da se RS neće odreći prava na referendum, svaki put kada ocijeni da je ugrožena njena suština i prava te da će na referendumu donijeti i novi Ustav koji je već dijelom napisan i u skladu je s Dejonskim sporazumom”. Kazao je i da u Dejtonskom sporazumu piše da je RS država, a BiH državna zajednica.\n“Nećemo biti avanturisti pa srljati u neizvjesnost. Tražit ćemo i čekati jedinstvo svih političkih subjekata i partija u RS oko tog pitanja. Referendum je naše ustavno i zakonsko pravo koje nam niko ne može oduzeti, garantovano poveljom UN-a koja daje pravo narodima na samoopredjeljenje, a naš narod ima to pravo”, ustvrdio je Dodik.\nNa Akademiji u povodu 9. januara, Dana RS-a, kojim je neustavnim proglasio Ustavni sud Bosne i Hercegovine, Dodik je rekao da, iako neki žele da drugačije prikažu, RS nema problem s BiH, onakvom kako je parafirano u Dejtonu i potpisano u Parizu.\nZa BiH je rekao da je zajednica dva entiteta, bez čije saglasnosti se ne može usvojiti nijedna odluka.\n“Borba za RS još uvijek nije završena, jer ataci na njena prava utvrđena Dejtonskim sporazumom, na njene institucije i praznike ne jenjavaju i ne prestaju. Zato neće prestati ni naše htjenje da jačamo RS, činimo boljom, naprednijom, slobodnijom i naravno samostalnijom, onako kako je zapisano u Dejtonskom sporazumu. Neprihvatljivo da bošnjački političari u Sarajevu, uz pomoć i podršku stranaca, preglasavaju Srbe i Hrvate i od BiH prave iluzornu i nemoguću državu. BiH ne može biti samo po mjeri jednim, jer je to onda šteta za sve. Time se razara mir, stabilnost i šansa za njen opstanak”, ustvrdio je Dodik navodeći da RS niko ne može oduzeti administrativnim mjerama\nDodik je i ovaj put nekoliko puta RS “nazvao državom koja štiti prava i slobode svih građana bez obzira na vjeru, naciju ili neko druge opredjeljenje” te dodao da će RS vratiti “otete” nadležnosti koje joj po Ustavu pripadaju.\nNaglasio je da je neprihvatljivo da bošnjački političari u Sarajevu, uz pomoć i podršku stranaca, preglasavaju Srbe i Hrvate i od BiH prave iluzornu i nemoguću državu.\nDodik je poručio da BiH ne može biti samo po mjeri i želji jednih, jer je to štetno za sve, te da se time razara mir, stabilnost i šansa za opstanak BiH.\nOn je istakao da Republika Srpska nije dobijena na mirovnoj konferenciji, niti odlukom nekog suda, pa je srpskom narodu niko i ne može oduzeti administrativnim mjerama.\n“Tog 9. januara 1992. godine mi smo, proglašavajući Republiku Srpsku u svojoj instituciji u Narodnoj skupštini, udarili kamen temeljac svoje budućnosti u slobodi. Sloboda je uvijek predstavljala ideal srpskog naroda. Ideal, zbog kojeg smo u prošlosti plaćali visoku cijenu, ali nismo odustajali”, rekao je Dodik.\nOn je istakao da se plaćanjem te cijene “srpski narod izborio za slobodu koju nikada nije ljubomorno čuvao samo za sebe, već je uvijek bio spreman da i sa drugima dijeli države koje su nastajale, uglavnom, borbom i žrtvama srpskog naroda, pa čak i sa onima koji su se borili da tu slobodu i državu ne dobije”.\n“Republika Srpska je država koja garantuje i štiti ljudska prava i slobode svim svojim građanima bez obzira na rasu, pol, jezik, nacionalnu pripadnost, vjeroispovijest, socijalno porijeklo, obrazovanje, imovinsko stanje, političko i drugo uvjerenje, društveni položaj ili bilo koje drugo lično svojstvo ili opredjeljenje”, naglasio je Dodik.\nKazao je da Republika Srpska svojim opredjeljenjem za vojnu neutralnost i demilitarizaciju dokazuje odricanje od rata kao načina rješavanja nesporazuma i sukoba.\n“Po Dejtonskom sporazumu Republika Srpska je država, a BiH državna zajednica, možda više zajednica država. Zašto i za koga onda Ustavni sud BiH sve vrijeme donosi odluke s ciljem da konfederalno uređenje BiH transformiše u unitarno, dajući podršku nametnutim i neustavnim institucijama na nivou BiH”, upitao je Dodik.\nOn je ocijenio da je cilj toga da Republiku Srpsku svede na praznu ljušturu i bezličnu regiju.\nPotpredsjednik Vlade Srbije Nebojša Stefanović je u obraćanju rekao da se RS uvijek raduje ekonomskim uspjesima Srbije i obrnuto, jer samo snažna i stabilna Srbija može da bude oslonac RS-a i garantuje, kako to predviđa Dejtonski sporazum, mir i stabilnost BiH.\n“I mi dobro razumijemo da nema jake i čvrste Srbije, bez snažne RS. Poštujemo naše komšije, teritorijalni integritet svih naši susjeda, ali volimo RS, svoj narod i to pravo niko neće moći da oduzme”, dodao je Stefanović.\nAkademija je održana pod sloganom “Misli na otadžbinu”, a na njenom početku intonirane su himne RS-a i Srbije, “Moja Republika” i “Bože pravde”.\nSkupu su osim srpskih zvaničnika u RS i njenih predstavnika u vlasti na nivou BiH, prisustvovali predsjednik Južne Osetije Anatolije Bilibov, ambasador Rusije u BiH Petar Ivancov, bivši predsjednik Srbije Tomislav Nikolić, potpredsjednik Vlade Srbije i ministar unutarnjih poslova Nebojša Stefanović, srbijanski ministar obrane Aleksandar Vulin, generalni sekretar predsjednika Srbije Nikola Selaković, patrijarh srpski Irinej.


Zapadni stručnjaci za Danas o regionalnim ambicijama Beograda\nSrbija nije lider Zapadnog Balkana\nSrbija trenutno nema lidersku poziciju u regionu, a ukoliko želi da to postane, moraće da sprovede opsežne reforme, uključujući unapređenje stanja u ekonomiji, ocenjuju za Danas stručnjaci za Zapadni Balkan iz Londona i Berlina.\nPiše: M. Stojanović - L. Valtner\nLondon, Berlin, Beograd 21. jul 2014. 19:03\nKomentarišući nedavne izjave iz redova vlasti u Beogradu da Srbija želi da bude regionalni lider, kao i da je premijer Aleksandar Vučić „državnik, za razliku od ostalih u regionu“, naši sagovornici navode da Srbija, ako želi da postane vodeći akter Zapadnog Balkana, treba i da u potpunosti normalizuje odnose sa susednim zemljama.\nPrema njegovom mišljenju, <?xml:namespace prefix = st1 ns = "urn:schemas-microsoft-com:office:smarttags" />Beograd bi morao da pridobije podršku suseda, što se najbolje može postići u kontekstu EU. „Ukoliko Srbija postane snažan zagovornik evropske perspektive regiona, moći će da dobije podršku drugih država Zapadnog Balkana. Ipak, da bi postigla takav cilj, najpre mora da popravi svoj položaj i u EU i među susedima, a tu je Kosovo ključno pitanje“, ukazuje britanski analitičar.\nBodo Veber smatra da status lidera u regionu ne bi ni bio naročito važan za Srbiju, odnosno da ona ne bi imala praktičnu korist od toga. „To što i prošla i sadašnja vlast u Beogradu insistiraju na gledištu da Srbija treba da bude lider u regionu tradicionalno služi za unutrašnju upotrebu, za uspostavljanje vladavine lidera zasnovane na harizmi“, konstatuje nemački analitičar za Danas.


Mercedes kolekcija koju je pregazio AMG GT R - Lux Life luksuzni portal: Moda, Stil, Trendovi, Kolekcije 2019/2020...\nIpak, ljudi iz Mercedes brenda vole da razmišljaju drugačije. Proizvođač automobila sarađivao je sa nemačkim brendom Destroy vs Beauty, kako bi zajedno kreirali novu kolekciju torbi i komada prtljaga, koji je namerno pregažen gumama sportskog automobila. Ponekad, modni svet ima zaista čudno ponašanje, koji običan svet ne može razumeti!\nNazvana BurnOut, ova kolekcija je kreirana isključivo za ljubitelje automobila. Kako bi kreirali specijalni motiv linije, dizajneri prethodno pomenutog brenda su uzeli neutralno obojeni materijal i odneli ga na trkačku stazu, gde je prošao poseban tretman pod gumama AMG GT R modela.\nMaterijal je položen na platno ispred zadnjih točkova sportskog Mercedes automobila. Kada se aktivira kontrola lansiranja na GT R, vozač je nagazio gas do daske kako bi ostavio trag istopljene gume na materijalu i kreirao taj specifični dezen.\nAko je i vama ova ideja privlačna i unikatna, odnosno ako biste i vi želeli neku od ovih torbi u svojoj kolekciji, morate znati da će vas novčanik iz ove kolekcije koštati 202 dolara, dok torbe dosežu cenu od 767 dolara.\nPROČITAJTE SLEDEĆI TEKST: Dior predstavlja torbu od 35.000 samo za muškarce


Rekordan budžet za poljoprivredu na nivou Grada Beograda – GEM info\nRekordan budžet za poljoprivredu na nivou Grada Beograda\n09/02/2019 11/02/2019 Redakcija 0 Comments\nOve godine rekordan budžet za poljoprivredu na nivou Grada Beograda za šta je opredeljeno 200 miliona dinara, dok je pre nepune tri godine bilo izdvojeno 15 miliona, omogući će i nova ulaganja u poljoprivredu na teritoriji naše opštine, kaže Nenad Bačanac, član Veća GO Lazarevac. Novac iz grada biće opredeljen za stočare, pčelare, nabavku mehanizacije, voćarstvo i povrtarstvo, dodaje Bačanac. Predstavnici Saveta za poljoprivredu u narednom periodu sredom će obilaziti i poljoprivredna gazdinstva koja su u prethodnom periodu ostvarila podsticaj ili žele da konkurišu ove godine.\nUlaganje u poljoprivredu iz gradske kase u ovoj godini biće veće za 2,24 odsto i za tu namenu je izdvojeno 251,48 miliona dinara. GO Lazarevac i ove godine dobiće značajna sredstva koja će biti preraspodeljena u sve grane poljoprivrede, rekao je Nenad Bačanac.\nNovina je i to da poljoprivrednici više neće morati da imaju minimum 30 košnica da bi mogli da apliciraju na poziv Grada Beograda a ove godine, to će najverovatnije biti od pet do 500 košnica i svi koji ih budu toliko imali moći će da iskoriste podsticaj, dodaje Bačanac.\nSvake srede, u nrednim mesecima, članovi Saveta za poljoprivredu na poziv poljoprivrednika, obilaziće gazdinstva, kako bi proizvođače upoznali sa podsticajima.\nNajmanji broj zainteresovanih poljoprivrednika je iz oblasti povrtarstva i voćarstva, a iz GO Lazarevac apeluju da i to treba razvijati, jer uslovi postoje, a ulaganja nisu velika.\nI ove godine lazarevački poljoprivrednici moći će da apliciraju na republičke, gradske i opštinske podsticaje. Proizvođači se mogu čak i udružiti kada je reč o podsticajima u oblasti povrtarstva. Što se tiče kašnjenja u isplati podsticaja na nivou republike, Bačanac kaže da će sva dugovanja biti izmirena.\nŠeruj post "Rekordan budžet za poljoprivredu na nivou Grada Beograda"\n← Nakon više od četiri decenije, ogranak biblioteke u Velikim Crljenima dobiće novo ruho\nPobeda odbojkašica Želje u Subotici →


Crnadak u posjeti SAD-u | TRT Hrvatski\nCrnadak u posjeti SA...\nCrnadak u posjeti SAD-u\nMinistar vanjskih poslova BiH učestvovat će na sastanku ministara vanjskih poslova iz regiona Zapadnog Balkana\n30.11.2017 ~ 03.11.2019\nMinistar inostranih poslova Bosne i Hercegovine Igor Crnadak boravit će u službenoj posjeti Vašingtonu od 29. novembra do 1. decembra.\nCrnadak će 30. novembra 2017. godine u Department of State imati sastanak sa Wessom Mitchellom, novoimenovanim pomoćnikom državnog sekretara SAD za evropske i evroazijske poslove. Istog dana, Crnadak će učestvovati na sastanku ministara inostranih poslova iz regiona Zapadnog Balkana.\nOrganizator sastanka je Savjet za nacionalnu bezbjednost SAD-a, a domaćin će biti savjetnik za nacionalnu bezbjednost SAD Herbert Raymond McMaster .\nTagovi: Crnadak , SAD , posjeta


Vesti, 23.01.2020, 02:30 AM\niPhone osnivača Amazona, multimilijardera Džefa Bezosa, navodno je hakovan u maju 2018. godine, nakon što je primio WhatsApp poruku sa privatnog naloga saudijskog prestolonaslednika princa Mohameda bin Salmana, objavio je britanski Gardijan.\nPozivajući se na neimenovane izvore koji su upoznati sa rezultatima digitalne forenzičke analize, list tvrdi da je ogromna količina podataka bila izvučena iz Bezosovog telefona u roku od nekoliko sati nakon što je od saudijskog princa dobio maliciozni video fajl.\nVideo je poslat kada su prestolonaslednik Salman i Bezos vodili prijateljski razgovor preko WhatsAppa, i vrlo je verovatno da je Salman iskoristio tada neotkrivenu ranjivost WhatsAppa da bi instalirao malver na Bezosov iPhone.\nForenzička analiza utvrdila je da je u roku od nekoliko sati od prijema MP4 video fajla sa naloga prestolonaslednika počelo izvlačenje podataka sa telefona vlasnika Amazona. Špijuniranje se nastavilo tokom nekoliko meseci, pokazala je forenzička analiza.\nNe zna se koji su podaci izvučeni iz telefona, ali se zna da se hakovanje dogodilo skoro 9 meseci pre nego što je američki tabloid “National Enquirer” objavio intimne fotografije i poruke koje je slao Bezos, otkrivajući njegovu vanbračnu aferu sa TV voditeljkom Loren Sančes, što je na kraju dovelo do razvoda njegovog braka posle 25 godina. Bio je to najskuplji razvod braka ikada.\nIako je tabloid tvrdio da ga je odao brat Bezosove ljubavnice, novi dokazi ukazuju da je njegova vanbračna afera otkrivena hakovanjem njegovog telefona.\nBezos je tada optužio “National Enquirer” za iznudu i ucene, jer mu je tabloid pretio da će objaviti njegove gole fotografije koje je slao ljubavnici. On je ukazivao na finansijske veze tabloida i Saudijske Arabije, a takođe je tvrdio i da su Saudijci besni zbog izveštavanja Vašington Posta, koji je u vlasništvu Bezosa, o ubistvu kolumniste Vašington Posta Džamala Kašogija, kritičara vlasti Saudijske Arabije. Za ubistvo Kašogija CIA je okrivila saudijske vlasti. Džamal Kašogi ubijen je u oktobru 2018., skoro pet meseci nakon hakovanja Bezosovog iPhonea.\nU jednom od malo verovatnih scenarija, takođe je moguće da je neko drugi upao u Salmanov telefon ili njegov WhatsApp nalog i izveo napad protiv Bezosa, tako što je poslao taj maliciozni video u prinčevo ime.\nMeđutim, hronologija događaja ipak ukazuje da je verovatni krivac saudijski prestolonaslednik. Salman i Bezos su razmenili brojeve u aprilu 2018., u maju 2018. Salman je hakovao Bezosov telefon dok su razmenjivali prijateljske poruke posle sastanka na večeri kojoj su prisustvovali nedelju dana ranije. Salman je razgovarao sa Bezosom o izgradnji tri kompjuterska centra u Saudijskoj Arabiji, koje je Amazon planirao. Ali zbog Kašogijevih kritika na račun saudijskih vlasti, odnosi Bezosa i Salmana su zahladneli. U oktobru je ubijen Kašogi, u novembru 2018. Vašington Post povezao je ubistvo Kašogija sa saudijskim režimom, a u januaru 2019. američki tabloid razotkrio je Bezosovu vanbračnu aferu sa dokazima koji su bili u Bezosovom telefonu.\nU međuvremenu, stručnjaci koje je imenovao Savet za ljudska prava Ujedinjenih nacija su pregledali forenzički izveštaj i ocenili da je hakovanje verovatno izvedeno pomoću hakerskog alata Pegasus.\nPegasus, koji razvija izraelska kompanija NSO Group, je moćan špijunski softver za koji se dobro zna da ga saudijska vlada zloupotrebljava za špijuniranje disidenata, uključujući i Džamala Kašogija. Ovaj softver može da pristupi porukama na telefonu, prati razgovore, ukrade lozinke, prati kretanje korisnika, pristupi mikrofonu i kameri uređaja i krade podatke sa telefona.\n“Hakovanje telefona gospodina Bezosa desilo se tokom perioda od maja do juna 2018. godine, u kome su takođe hakovani telefoni dvojice bliskih saradnika Džamala Kašogija, Jaje Asirija i Omara Abdulaziza, navodno pomoću zlonamernog softvera Pegasus”, zaključio je Savet za ljudska prava Ujedinjenih nacija. „Prema forenzičkoj analizi, posle hakovanja telefona gospodina Bezosa, prestolonaslednik je slao WhatsApp poruke gospodinu Bezosu, u novembru 2018. i februaru 2019. godine, u kojima je navodno otkrio privatne i poverljive podatke o privatnom životu gospodina Bezosa koji nisu bili javno dostupni.”\nNSO Group nedavno se ponovo našla u novinskim naslovima kada su Googleovi stručnjaci uhvatili kompaniju kako koristi ranjivost nultog dana u WhatsAppu za instaliranje špijunskog softvera na pametne telefone koji pripadaju nekolicini aktivista za ljudska prava i novinara.\nProšlog novembra, dva bivša radnika Twittera optužena su i za špijuniranje hiljada korisnika Twittera u ime vlade Saudijske Arabije, verovatno u cilju otkrivanja identiteta disidenata.\nAmerička ambasada Saudijske Arabije se oglasila na Twitteru i odbacila izveštaj Gardijana nazivajući ga “apsurdnim” i zatražila istragu.\nZa sada nije poznato da li su zbog hakovanja Bezosovog telefona procurile i neke druge osetiljive informacije koje su vezane za poslovanje Amazona.


CRNI ĐAVO BLER NA TAJNOM SASTANKU KOD TRAMPA, želi posao u Beloj kući kao savetnik! - Dnevni Žurnal\nCRNI ĐAVO BLER NA TAJNOM SASTANKU KOD TRAMPA, želi posao u Beloj kući kao savetnik!\nNekadašni britanski premijer Toni Bler imao je tajni sastanak u Beloj kući sa zetom američkog predsednika Donalda Trampa i starijim savetnikom Džaredom Kušnerom, kako bi razgovarao o tome da u Trampovoj administraciji radi kao izaslanik za Bliski istok, piše Dejli mejl.\nList navodi i da su Bler i Kušner razgovarali o ulozi bivšeg premijera u postizanju onoga što Tramp opisuje kao “ultimativni sporazum”, odnosno mir na Bliskom istoku.\nKako se navodi, ukoliko Tramp dodeli Bleru tu ulogu, to bi značilo “neverovatan povratak” čoveka čija reputacija je ugrožena nakon rata u Iraku.\nMeđutim, to bi predstavljalo i glavnu prepreku za ostvarivanje nada britanske premijerke Tereze Mej za uspostavljanje “posebnih odnosa” sa Trampom, naročito imajući u vidu da je bivši lider UKIP-a Najdžel Faraž već blizak prijatelj sa Trampom, ocenjuje list.\nBlerovo “udvaranje” Trampovoj porodici je slično spekulacijama o bliskom prijateljstvu sa bivšom ženom Ruperta Murdoka, Vendi Deng, koja je prijatelj sa Kušnerovom ženom, a ćerkom Donalda Trampa Ivankom.\nBler je ranije bio izaslanik za Bliski istok takozvanog “Kvarteta” – EU, SAD, Rusije i UN, od 2007. do 2015. godine, a njegovo poznavanje regiona je veoma atraktivno neiskusnoj Trampovoj administraciji.\nOn je objavio i “krstaški rat” protiv novog populizma koji se širi svetom, ali je najavio da nema nameru da se vrati u politiku, a tada su svi to tumačili kao napad na Bregzit.\nBlerov portparol kazao je povodom cele priče da oni “ne daju izjave o privatnim sastancima”.


Niška televizija » Nastavljeno suđenje za ubistvo Vuka Stoiljkovića\nNastavljeno suđenje za ubistvo Vuka Stoiljkovića\nObjavljeno 18.02.2015. 17:35\nU niškom Višem sudu juče je nastavljeno suđenje Nišliji Dimitriju Stevanoviću (21), koji je optužen za ubistvo studenta medicine Vuka Stoiljkovića, koje se dogodilo 10. februara prošle godine na Bulevaru Nemanjića, u Parku Svetoga Save.\nNakon prvog ročišta, koje je održano septembra 2014. godine, na dašnjem je konstatovana samo izmena jednog člana krivičnog veća u odnosu na prvobitni postupak, a nastavak suđenja zakazan je za 23. mart.\nOptuženi Dimitrije Stevanović tereti se da je, zbog neke ranije svađe, pre nešto više od godine dana u parku u blizini centra grada, oko 20 časova uveče, sa više uboda nožem usmrtio Vuka Stoiljkovića, studenta treće godine Medicinskog fakulteta. U sukobu koji se desio ispred jednog od niških kafića, Vuk je bio nadmoćniji, ali je zbog posledica ranjavanja kraj ipak bio tragičan.\nDimitrije Stevanović se na početku suđenja, septembra prošle godine izvinio porodici oštećenog, a ovaj zločin bio je povod za prolećne protestna okupljanja u Nišu, pod nazivom „Pravda za Vuka“, sa porukom koja je imala za cilj borbu protiv nasilja u gradu na Nišavi. Prošle nedelje u Nišu je osnovana i Fondacija koja nosi ime ubijenog mladića, i tom prilikom je predloženo da se 10. februar obeležava kao Dan borbe protiv nasilja.\nU požaru izgoreli automobili


Inovativna prodaja Biomedovih proizvoda na Facebook-u - Marketing Mreža\nInovativna prodaja Biomedovih proizvoda na Facebook-u\nKompanija Biomed omogućila je svojim fanovima na Fejsbuku da njene proizvode naručuju ne napuštajući ovu društvenu mrežu. U tu svrhu kreirani su posebni “Biomed Fejsbuk paketi” za smanjenje telesne težine ili povećanje telesne mase. Oni se sastoje od dva pakovanja Biomeda 4 ili Biomeda 6, a kao poklon je predviđeno sredstvo za povećanje otpornosti organizma Immunizer. Paketi su osmišljeni tako da obezbede potrebnu količinu proizvoda za oko mesec dana korišćenja, a naručivanje je brzo i jednostavno uz unos najosnovnijih potrebnih podataka. Posle naručivanja sledi potvrda narudžbine i njena brza dostava. Neposredno pred pretpostavljeni trenutak kada bi klijent trebalo da potroši sredstvo koje koristi sistem vrši automatsko podsećanje da je potrebno izvršiti novu narudžbinu. Time su korisnici Fejsbuka kojih u Srbiji ima skoro tri milona u mogućnosti da se, uz druženje sa prijateljima i šerovanje zanimljivih sadržaja, “na klik mišem” pobrinu za svoje zdravlje i liniju i kvalifikuju za titulu “Biomed Appruved”.\nSem za prodaju postojećih kompanija Biomed svoju Fejsbuk stranicu koristi i za predstavljanje novih proizvoda pa je tako novi Biomedov proizvod Prostatol Bio premijerno predstavljen korisnicima ove društvene mreža. Jelena Vukašinović, generalni direktor kompanije Biomed, smatra ovo novom epohom u komunikaciji kompanije na čijem je čelu sa javnošću: ”Kompanija Biomed je od svog nastanka posebnu pažnju, uz kvalitet proizvoda i blagodeti koje oni donose korisnicima, poklanjala iznalaženju efektnih načina za njihovo predstavljanje. Svima je poznat slogan “Da si Biomed pila u autobusu bi bila!” koji čak ima svoj zaseban fan pejdž na Fejsbuku sa preko 30.000 fanova. Konstantno pratimo interesovanja potencijalnih klijenata i nastojimo da im se obratimo tamo gde oni jesu na najefektniji način. Pokretanje i održavanje fan pejdža Biomeda na Fejsbuku koji ima već preko 10.000 fanova izraz je našeg praćenja duha vremena i savremenih trendova u komunikaciji. Omogućavanjem da se naši proizvodi naruče direktno sa stranica ove društvene mreža izvršeno je proširivanje prostora poslovanja koji će u budućnosti dobijati sve više na značaju”.


март 20th, 2013 (0)\nBEOGRAD, Visoka peć u Željezari Smederevo trebalo bi da bude upaljena između 20. i 25. aprila, potvrđeno je u Ministarstvu finansija i privrede Srbije. Na posao se vratilo oko 2.000 radnika, a pripreme za pokretanje proizvodnje idu dogovorenom dinamikom, ...\nSARAJEVO, Na većini benzinskih pumpi u Federaciji BiH gorivo je od danas jeftinije za pet feninga po litri.\nNafta poskupjela zbog pozitivnih podataka iz SAD\nNJUJORK/LONDON, Sirova nafta je danas poskupjela poslije objavljivanja podataka o snažnom rastu izgradnje novih kuća u Sjedinjenim Američkim Državama.\nмарт 19th, 2013 (0)\nBEOGRAD, Italijanska energetska grupa „Makaferi“ zainteresovana je za dalje investiranje u oblasti energetike u Srbiji – rečeno je na sastanku premijera Srbije Ivice Dačića sa delegacijom ove italijanske energetske kompanije.\nNJUJORK/LONDON, Cijena sirove nafte danas je stabilna, u očekivanju sastanka američke Uprave federalnih rezervi (Fed) i podataka o izgradnji novih kuća u Sjedinjenim Američkim Državama.\nмарт 18th, 2013 (1)\nSARAJEVO, Delegacija „Elektroprivrede BiH“ u Londonu je uspješno okončala pregovore sa Evropskom bankom za obnovu i razvoj /EBRD/ o finansiranju izgradnje Hidroelektrane /HE/ „Vranduk“ na rijeci Bosni i proširenju kapaciteta Hidroelektrane „Una – Kostela“ na rijeci Uni, za šta ...\nNJUJORK/LONDON, Sirova nafta je jutros pojeftinila zbog zabrinutosti investitora oko mogućeg neuspjeha plana plaćanja paketa pomoći za oslabljeni Kipar pomoću uvođenja poreza na depozite u kiparskim bankama.\nBANJALUKA, Hidroelektrana /HE/ „Višegrad“ prošle godine ostvarila je neto dobit od 3,96 miliona KM uprkos naglašenoj hidrološkoj oscilaciji i neznatno smanjenjom obimu ostvarene proizvodnje, rekao je direktor HE Mile Lakić.


Rusija: Nuklearni objekti mete sajber-napada - 27.10.2021, Sputnik Srbija\nRusija: Nuklearni objekti mete sajber-napada\nPojedini nuklearni objekti u Centralnoj Rusiji bili su meta sajber-napada, izjavio je sekretar Saveta bezbednosti Rusije Nikolaj Patrušev. 27.10.2021, Sputnik Srbija\nPrema njegovim rečima, u poslednje tri godine u Centralnom federalnom okrugu registrovano je više od 11.500 opasnih kompjuterskih napada, a ove godine njihov rast je premašio 15 odsto.Kako je istakao, situacija u sajber-prostoru i dalje je teška, između ostalog i zbog aktivnosti stranih obaveštajnih službi.U Centralnoj Rusiji nalaze se Kalinjinska, Novovoronješka, Smolenska i Kurska nuklearna elektrana.\nrusija, patrušev, it, nuklearna energija, sajber napad, nauka i tehnologija\nPojedini nuklearni objekti u Centralnoj Rusiji bili su meta sajber-napada, izjavio je sekretar Saveta bezbednosti Rusije Nikolaj Patrušev.\nPrema njegovim rečima, u poslednje tri godine u Centralnom federalnom okrugu registrovano je više od 11.500 opasnih kompjuterskih napada, a ove godine njihov rast je premašio 15 odsto.\n„Među objektima napada su informacioni resursi organa vlasti i lokalnih samouprava, preduzeća vojno-industrijskog kompleksa, energetike, uključujući nuklearnu, kao i obrazovne institucije“, rekao je Patrušev.\nKako je istakao, situacija u sajber-prostoru i dalje je teška, između ostalog i zbog aktivnosti stranih obaveštajnih službi.\nU Centralnoj Rusiji nalaze se Kalinjinska, Novovoronješka, Smolenska i Kurska nuklearna elektrana.


RTCG - Radio Televizija Crne Gore - Nacionalni javni servis :: Tenis :: Cilj povratak u 2. grupu Evro/Afričke zone\nFED KUP U ULCINJU 03. 03. 2015. 19:58 >> 19:55 0\nFED KUP U ULCINJU\nCilj povratak u 2. grupu Evro/Afričke zone\nFed kup, prestižni međunarodni teniski događaj, održaće se od 13. do 18. aprila u Ulcinju, u organizacija TK Belvi i našeg saveza. Riječ je o takmičenju treće grupe Evro/Afričke zone, na kojem će učestvovati 18 reprezentacije.\nPrvaci grupa plasiraće se u polufinale, a selekcije koje izbore finale plasiraće se u viši rang.\nPored selekecije Crne Gore učešće na ovom takmičenju su potvrdile Fed kup reprezentacije iz Alžira, Angole, Jermenije, Konga, Kipra, Danske, Grčke, Islanda, Litvanije, Makedonije, Madagaskara, Mauricijusa, Moldavije, Norveške, Namibije i Ruande.\n"Teniski savez je spreman, i organizaciono i stučno, u svakom pogledu, da se ta najveća teniska manifestacija u svijetu održi na najboljem nivou, upravo onako kakve smo ocjene dobili prethodne godine, kada je taj turnir održan u našoj zemlji", kazao je, na današnjoj konferenciji za medije, predsjednik Teniskog saveza CG Dimitrije Rašović.\nCilj našeg nacionalnog tima koji bi trebao da nastupi u najjačem sastavu je jasan - plasman u viši rang, odnosno povratak u 2. grupu Evro/Afričke zone, poslije prošlogodišnje eliminacije.\n"U našem timu biće Danka Kovinić, koja je trenutno 135. na WTA listi, poziv je dobila i Ana Veselinović, koja je poslije Danke naša najiskusnija i najbolje rangirana igračica, tu je i najmlađa Tamara Bojanić, koja takođe ima WTA bodove i koja je prošle godine u Litvaniji pokazala da može da se nosi sa dosta starijim protivnicama", saopštio je selektor Ivan Nikolić.\nOn je kazao da će, pored te tri teniserke, u našem timu biti Nikoleta BUlatović i Nina kalezioć, a konačni spoisak biće poznat u narednih 10-ak dana.\n"Misim da uz Danku i ostale naše teniserke imamo velike šanse da obezbijedimo povratak u 2. grupu", istakao je Nikolić.\nUlcinj je bio domaćin istog događaja i prije dvije godine, kada je sve bilo na vrhunskom nivou, a očekivanja su da će i sada biti tako.\nFED Kup crnogorske teniserke FED Kup Ulcinj Teniski savez CG\nCrnogorske teniserke poražene od Norveške\nJermenija izgubila i od Norveške\nTeniserke bolje od Jermenije\nUlcinj domaćin Fed kup turnira


Višestruki šampioni u Srbijagasu\nRK Vojvodina kod Dušana Bajatovića\nGeneralni direktor JP „Srbijagas“ Dušan Bajatović primio je u svom kabinetu u Novom Sadu igrače i rukovodstvo Rukometnog kluba „Vojvodina“, koji je ove godine osvojio čak četiri trofeja. Direktor Srbijagasa čestitao je rukometašima na fantastičnom uspehu i poželeo im dobre rezultate i na međunarodnim takmičenjima.\n-Čestitam vam na izvanrednim rezultatima. Vi svoje pokazujete na terenu, svojim radom i rezultatima, koji su poslednjih godina, a naročito ove sezone, izuzetni. Sa ovog mesta ja mogu samo da vam obećam da će Srbijagas i dalje pomagati i podržavati vaš klub, koliko god to bude mogao, jer vi to zaslužujete, rekao je ovom prilikom Dušan Bajatović.\nIstičući da su i igrači i rukovodstvo ove godine uložili ogroman trud i napor kako bi klub u jednoj sezoni objedinio Superkup u Aranđelovcu, zatim Svesrpski kup u Republici Srpskoj, ali i odbranio titulu državnog prvaka i, kao krunu uspeha, osvojio i Kup Srbije, predsednik RK „Vojvodina“ Milan Đukić zahvalio je na podršci svima koji su verovali u ovu ekipu, a naročito preduzeću Srbijagas.\n-Već osam godina Srbijagas stoji iza RK „Vojvodina“. Za to vreme nisu samo\nrezultati merilo uspeha, već prvenstveno činjenica da je izgrađen klub u pravom smislu te reči, gde su jasno podeljeni zadaci i odgovornosti, istakao je Đukić.\nInače, rukometaši Vojvodine ove godine su, treći put zaredom, prvaci države, a ukupno su do sada četiri puta osvojili šampionski pehar.\nNovi Sad, 10.06.2015. godine Služba za odnose s javnošću i marketing


Protest Udruženja ivent industrije Srbije - Novosti - Turistički svet\nProtest Udruženja ivent industrije Srbije\nUdruženje ivent industrije Srbije održalo je protest ispred Vlade Srbije sa koga su od vlasti zatraženi razgovori kako bi se dogovorio način da ova delatnost koja ne radi od 15. marta proradi do aprila kada se očekuje pozitivan utica vakcinacije na pandemiju.\nZamenik predsednika upravnog odbora Udruženja ivent industrije Srbije Boško Bubonja zatražio je da ova delatnost u kojoj je nekoliko hiljada zaposlenih, a od nje živi nekoliko desetina hiljada građana Srbije, bude prepoznata kao sagovornik i da dobije sektorsku podršku.\nOn je istakao da u ivent industriji razumeju pandemijske prilike, ali ih do besa dovodi kada vide da se događaji organizuju po planinama i u kafićima, a njima je rad zabranjen.\nBubonja tvrdi da od avgusta Vlada Srbije ne odgovora na zahteve za razgovor koji ova delatnost upućuje i ukazuje da je čitava delatnosti dovedena do propasti zabranom rada zbog pandemije.\nProtest ispred zgrade Vlade Srbije održan je simboličkim postavljanjem na desetine praznih stolica zaključanih lancem, a Bubonja je rekao da je ovo poslednji protest koji industrija organizuje bez masovnog prisustva ljudi.\nIzvor: Tanjug/ eKapija


Iznajmljivanje i prodaja vikendica Čačak i okolina - online oglasi - Moj Trg\nČačak vikendice prodaja ili iznajmljivanje\nVikendice Čačak - Predstavljamo vam najraznovrsniju ponudu oglasa za prodaju ili iznajmljivanje vikendica u Čačku na platformi Moj Trg - pouzdanom saradniku za online trgovinu u Srbiji. Osim što možete pronaći idealan kutak za sebe, i Vi možete ostaviti svoj oglas i tako stupiti u kontakt sa zainteresovanima za iznajmljivanje ili kupovinu Vaše vikendice.\nAko Vas interesuje iznajmljivanje vikendica Čačak i njegova okolina nude predivne kutke za odmor, a Vi svoj možete pronaći na platformi za oglašavanje Moj Trg. Ovde ćete biti u prilici da pretražite vikendice na prodaju ili za izdavanje, i to uz pomoć filtera koje u značajnoj meri olakšava traženje.\n09 sep 12:01 Stanovi , Čačak\nStan 51m2 u Centar\nJednostavnim klikom na željeni oglas imate mogućnost da saznate precizne informacije o vikendici koja se nudi, o pojedinostima poput njene površine, cene, rasporeda prostorija i slično. Oglasi se redovno ažuriraju tako da u svakom trenutku imate aktulenu informaciju o tome koje su vikendice na prodaju, a koje za iznajmljivanje.\nProdaja vikendica Čačak - na jedan klik do svoje oaze mira\nOkružen prirodnim lepotama planina i banja, Čačak je sjajan izbor ukoliko tražite lokaciju gde ćete boraviti kada vam je potreban odmor od buke i vreve velikog grada. Kada je u pitanju prodaja vikendica Ovčar Banja u blizini Čačka je pravi mali raj na zemlji,a kolima ste vrlo brzo u gradu, te je tako kupovina vikendice u ovom delu vrlo pametna investicija.\nUz naš filter za pretragu kupovina i prodaja vikendica u Čačku na vrlo jednostavan način ćete biti u prilici da pretražite trenutni izbor vikendica u ovom predelu. Preglednost će vam omugućiti da uporedite cene i lokacije i na taj način sami procenite šta je ono što Vam odgovara.\nIznajmljivanje vikendice Čačak i okolina - savršeno mesto za odmor\nUkoliko volite planinu, prirodu i rustični odmor, nema sumnje da ćete pogoditi ako izaberete Čačak i njegovu okolinu. Kada je u pitanju iznajmljivanje vikendice Čačak je odlična lokacija, jer su vam u isto vreme u blizini i prirodne lepote, ali i urbana sredina u kojoj imate sve što vam je potrebno.\nNa našoj platformi za oglašavanje možete pretražiti o kakvim vikendicama je reč, gde su locirane i na koji period se iznajmljuju. Ne zaobravite da prilikom traženja koristite filtere koji će Vam ga u značajnoj meri olakšati.\nIznajmljivanje vikendica Kamenica Vikendice iznamljivanje Vikendice Kuce Seoska domacinstva Čačak Vikendica Goracici Ježevica Iznajmljivanje vikendicu Bazen Vikendica na dan Izdavanje vikendica Izdavanje Vikenjca Prodaja vikendica Kamin Izdavanje vikendica Vikendicu u blizoj okolini Cacka za.stanovanje . Vikendica za izdavanje Gornja atenica Rajac Plac Kucu za 10-tak ljudi u Zablacu i blizoj okolini, sezonski rad, ponude na broj 0605153448 ili viber 0621534480 Izdavanje na dan Iydavanje na dan vikendica do 20000 eura jokic lebron Sumsku Vikendicu Goracica Vikendica za izdavanje i manje proslave Kucu Ovcar banja Medjuvrsje


15.januar 2002.- Eldon će izlagati na sajmu zanatstva i male privrede - IHM u Minhenu, marta 2002.\nAngažovanjem Privredne komore Jugoslavije i direkcije Minhenskog sajma, po prvi put jugoslovenska privreda biće predstavljena na zajedničkom izložbenom prostoru, što svakako u mnogo čemu olakšava pojavljivanje naših firmi.\nVlasnik Eldon-a, gospodin Veljko Tatalović, doneo je odluku o učešću na ovom 54. Medjunarodnom stručnom sajmu zanatstva i male privrede - IHM, koji se održava u Minhenu od 14. do 20. marta 2002. godine.\nEldon će nastupati u okviru zajedničkog YU izložbenog prostora, i ovom prilikom predstaviće svoj kompletan proizvodni program, sa naročitim naglaskom na proizvodima koji su već našli svoje mesto na inostranim tržištima, kao i na tržištu Nemačke.\nO značaju ovog nastupa ne treba posebno govoriti ako imamo u vidu da se IHM održava na novom Minhenskom sajmu koji okuplja 26000 izlagača iz 90 zemalja sveta, a preko 2 miliona poslovnih ljudi iz 150 zemalja godišnje dodje na Minhenski sajam u stalnoj potrazi za novim poslovnim kontaktima.\nAko ovome dodamo i preko 50 godina tradicije IHM-a, onda pitanje pojavljivanja na ovakvom sajmu predstavlja svakako i pitanje imidža svake uspešne zanatske firme pa i Eldon-a.


Nikolin razvojni put je išao od Matematičke gimnazije i Kembridža preko rada u Apple Siri timu do pokretanja sopstvenog AI startapa.\nNikola Mrkšić je momak iz Beograda koji je završio Matematičku gimnaziju u rodnom gradu i dobio stipendiju za Kembriž, a sada iz Velike Britanije vodi sopstveni startap za dizajn sistema za dijalog — PolyAI. Taj startap nedavno je dobio investiciju od 12 miliona dolara.\nSve to ga je 2017. godine dovelo do toga da okupi kolege naučnike i inženjere iz Kembridžove grupe za dijalog sisteme i otisne se u preduzetništvo:\nNakon iskustva sa prvim startapom, želeo sam da još jednom prođem kroz to iskustvo, ovaj put kao osnivač kompanije. Rad za velike kompanije ima svoje prednosti, ali sam želeo da stavim sebe u poziciju u kojoj kontrolišem narativ i osećam punu odgovornost za naš proizvod i opstanak kompanije.\nKako sam objašnjava, PolyAI je „jedna veoma deep tech kompanija” koja se bavi dizajnom sistema za dijalog. Konkretno, PolyAI platforma kreirana je tako da AI agenti vode složene razgovore sa mušterijama u okviru korisničke podrške. Motivi da zaplivaju u tim vodama potekli su od utiska koji su stekli o konkurenciji:\nVećina chatbot kompanija nije uspela da opravda očekivanja, i naš glavni motiv je da dokažemo da ove tehnologije mogu da imaju veoma sjajnu budućnost. Nakon kratkotrajnog lutanja, odlučili smo da svoju platformu za dijalog sisteme specijalizujemo ka jednom domenu — konkretno, ka korisničkim uslugama. Do sada se pokazalo da je vertikalna integracija veoma uspešna strategija za AI kompanije. U suprotnom, ako radite na horizontalnom rešenju, neumitno dolazite u sukob sa gigantima poput Google-a i Amazon-a, što znači da je teško izgraditi nezavisnu kompaniju na duži rok.\nUnutar tih domena, sposobni su da razgovaraju sa korisnikom veoma autonomno, i bez obzira na dužinu razgovora, ne gube kontekst jer su zasnovani na matematički konzistentnom formalizmu koji im daje memoriju i mogućnost da modeliraju kontekst razgovora. Naši modeli su kompletno data driven — uče da vode razgovore pomoću snimaka ljudskih razgovora, i dizajn naših algoritama za mašinsko učenje im omogućava da razumeju i one slučajeve koje prethodno nisu susreli u snimljenim razgovorima.\nAsistenti kao što su Siri i Alexa prate drugačiju metodologiju — trude se da odgovore na širok dijapazon pitanja i imperativ im je da nikad ne prave ozbiljne greške, jer je reputacija dotičnih kompanija u pitanju. S druge strane, naši asistenti ne pokušavaju da simuliraju opštu inteligenciju, već im je cilj da pruže pouzdane odgovore unutar veoma usko specijalizovanog domena.\nNaznaku da su na dobrom putu dobili su od investitora kada su nakon ranije runde od 2,4 miliona dolara pre dve nedelje dobili novu investiciju. Rundu od 12 miliona dolara dao je Point72 Ventures, a uključivala je investicije od Sands Capital Venturesa, Amadeus Capital Partnersa, Passion Capitala i Entrepreneur Firsta. Kako će opredeliti sredstva koja su dobili, Nikola kaže:\nPlan nam je da deo sredstava iskoristimo za kupovinu ili investiciju u contact centre, kako bi u naredne dve godine dokazali da naša platforma može da unapredi produktivnost zaposlenih agenata. Ukoliko uspemo da dokažemo ovaj biznis model, plan je da ponavljamo ovaj pristup dok naši algoritmi ne postanu dovoljno napredni da omoguće kompaniji da evoluira ka tradicionalnijem enterprise software modelu.\nDo tada, dok god budemo uspevali da značajno poboljšavamo produktivnost naših agenata, verujemo da ćemo moći da osiguramo dovoljno sredstava za razvoj tehnologije i rast našeg tima (koji trenutno uključuje deset vodećih AI istraživača iz ove oblasti).


MSP: Dijalog sa Srbijom treba nastaviti nakon pristupanja NATO-u | Radio Kosovska Mitrovica\nMSP: Dijalog sa Srbijom treba nastaviti nakon pristupanja NATO-u\n12. November, 2020 19:19 |\nMinistarstvo spoljnih poslova i dijaspore Kosova ocenjuje izjavu predsednika Srbije Aleksandra Vučića otvorenom pretnjom novim ratom na Balkanu, piše Koha.\nVučić je ranije danas rekao da ne treba dozvoliti da Kosovo “ostane zamrznuti sukob” povezujući to sa situacijom u Nagorno-Karabahu, koja je „pokazala da bi zamrznuti sukob mogao prerasti u pravu katastrofu“.\nKao reakciju na ovu izjavu, MSP je saopštilo da Kosovo nije ni Nagorno-Karabah, ni zamrznuti sukob. Ovo Ministarstvo je poručilo da Kosovo prvo treba da se učlani u NATO, a zatim da nastavi dijalog sa Srbijom.\n„Vučićeva reakcija i tendenciozna upoređivanja jasno pokazuju nameru za destabilizaciju i stvaranje nove tenzije u balkanskom regionu. Učešće regularnih srpskih vojnih snaga (uključujući snajperiste) u Belorusiji je opšte poznato. Takođe je viđeno da su srpski vojnici aktivno umešani u sukob u Ukrajini, a bilo je i međunarodnih izveštaja o upotrebi srpskog oružja u azerbejdžansko-jermenskom sukobu. Očigledno je i jasno da se Rusija, nametnula u borbama u regionu Nagorno-Karabaha i predstavila kao ‘posrednik’ za rešavanje ovog sukoba po sistemu ‘zavadi pa vladaj’, Srbija i Rusija kao glavni snabdevači oružjem u ovom oružanom sukobu pokušavaju povući takve paralele kako bi opravdali militarizaciju i naoružavanje svoje vojske oružjem nekonpatibilnim sa NATO-om”, rečeno je u saopštenju.\nNavodi se i da su svi rusko-srpski napori da potkopaju stabilnost, mir i bezbednost u regionu neprihvatljivi za Kosovo, u suprotnosti sa evropskim i univerzalnim vrednostima,”i propašće jer su sramno kapitulirali na Kosovu 1999. godine“, navodi se u saopštenju MSP-a.\nDodaje se da će “Kosovo pojačati napore za učlanjenje u Severnoatlantskoj alijansi NATO, a tek posle treba da nastavi dijalog sa Srbijom“.


Karijere – The PRESTIGE\nPostupci kojima menadžeri zaposlene teraju da daju otkaz\nZašto treba da promenite vašu karijeru sad, a ne posle Nove godine\nOvo je ono vreme u godini kada se svode računi, postavljaju ciljevi i donose važne odluke. Ako je jedna od tih odluka promena posla ili karijere, trebalo bi već uveliko da šaljete biografije i pratite oglase, a ne da čekate januar Evo nekoliko razloga zašto treba to da uradite sada: Novogodišnji praznici su period u\nSedmogodišnjak zarađuje 22 miliona dolara\nSedmogodišnji dečak koji ocenjuje dečje igračke zaradio je 2018. na Jutjubu 22 miliona dolara, najviše od svih jutjubera, piše BBC Časopis Forbs objavio je da je mali Ryan s kanala Ryan Toys Review premašio Jakea Paula za 500.000 dolara. Video snimke objavljuje gotovo svaki dan, a onaj u kojem reklamira veliko plavo jaje sa svojim licem od nedelje je\nOvo je drugi put da je Fajnenšl Tajms (Financial Times) napravio rang listu poslovnih škola u Americi, a kako navode, spisak od 25 škola odražava kvalitet i širinu ponuda poslovnih kurseva Većina škola je prošle četiri godine pretrpelo opadanje broja prijava, prema podacima Saveta za prijem diplomaca. Najveće opadanje prijava je bilo za dvogodišnje, redovne\nAko planirate da započnete neki posao, trebalo bi da razmislite da sačekate do sledećeg septembra ili oktobra jer su prema istraživanjima, ljudi u proseku produktivniji u jesen nego u bilo kom drugom delu godine Softverska kompanija Redbooth, nedavno je prikupila podatke od 1,8 miliona projekata i 28 miliona zadataka tokom četvorogodišnjeg perioda. Neki od nalaza\nU mnogim američkim kompanijama zaposleni se ustručavaju da koriste godišnji odmor, jer im se to ne čini kao odlika dobrog radnika, ali to nije slučaj u najvećoj striming kompaniji na svetu Broj kompanija koje svojim zaposlenima omogućuju nelimitiran broj dana godišnjeg u SAD neprestano raste. Majk Džons, koji radi u kadrovskoj službi Netflixa, smatra da\nMandarić – Bez mene Zvezda ne bi bila prvak Evrope\nSrpski milioner sa adresom u Silikonskoj dolini, i trenutnom relacijom između Slovenije i Engleske, drugovao je sa Džordž Bestom, učio Amerikance fudbalu, slušao savete Henri Kisindžera, zaludeo navijače u Engleskoj… čiji mediji su Mandarićevo bogatstvo procenili na dve milijarde dolara Rođen u Lici, a odrastao u Novom Sadu. Tadašnju komunističku Jugoslaviju napustio je kada je\nStranci u Dubaiju zarađuju u proseku 9.390 evra mesečno\nPrema rezultatima ankete HSBC banke, stranci u Dubaiju zarađuju u proseku 138.177 dolara godišnje, ili 112.633 evra, što iznosi oko 9.390 evra mesečno Osim toga, 72 posto stranaca je reklo da sada ima više novca nego što su ga imali u svojoj domovini. Prema rezultatima iste ankete, najveće plate strancima se isplaćuju u Mumbaiju u\nDugogodišnji operativac Fejsbuka Adam Moseri novi je prvi čovek Instagrama, objavila je kompanija Dolazak Moserija posledica je toga što su Kevin Sistrom i Majk Kriger podneli ostavke na mesta glavnog izvršnog direktora i glavnog tehničkog direktora Instagrama. Britanski javni servis BBC preneo da je Sistrom, glavni izvršni direktor aplikacije, izjavio da on i Kriger odlaze\nDva čelnika Instagrama podnela ostavke\nInstagram potresaju ostavke – čelo ove rastuće društvene mreže napuštaju i njeni suosnivači, prenose mediji Kevin Sistrom i Majk Kriger podneli su ostavke na mesta glavnog izvršnog direktora i glavnog tehničkog direktora Instagrama, koji je u vlasništvu kompanije Fejsbuk, uz vrlo šturo objašnjenje takvog poteza. Britanski javni servis BBC, kao mogući razlog navodi tenzije između suosnivača\nOva radna mesta u budućnosti će biti rezervisana za robote\nSvi znaju da je Robert De Niro veliki glumac i režiser, ali malo ljudi zna da je on ujedno i uspešan biznismen De Niro je suvlasnik kompanije Nobu, koja u svom sastavu ima 39 restorana i osam luksuznih hotela na pet kontinenata. U pripremi je gradnja još osam hotela, a firma je ujedno započela s


Leskovačke delikatese prezentovaće na ovoj manifestaciji: Udruženje "Leskovački ajvar", preduzeće "Strela" specijalizovano za otkup i preradu šumskih pečuraka i preduzeće "Mesara Srbija" koja se bavi preradom mesa i izradom mesnih preradjevina.\n- Čuli smo za dobra iskustva izlagača na prošlogodišnjem sajmu "Culinaria", i sada i mi želimo da upoznamo strane kupce, a pre svega one iz regiona, sa visoko kvalitetnim, domaćim proizvodima iz Leskovca. Verujemo da bi naš ajvar zadovoljio i najprobirljivije kupce i spremni smo za izvoz na tržišta zemalja u regionu, a planiramo i ulaz na EU i svetsko tržište - kaže Ivan Stoilković, direktor Udruženja "Leskovački ajvar".\nPrvi sajam fine hrane "Culinaria" održan je u Beogradu u septembru prošle godine. Tada su se na jednom mestu okupili vodeći proizvodjači fine hrane i pića i profesionalni kupci iz regiona i Evrope medju kojima su uvoznici, trgovinski lanci, predstavnici prodavnica specijalizovane hrane, HoRECA sektor i ketering kompanije.\nTokom prvog sajma Culinaria više od 3.000 posetilaca moglo je da se upozna sa proizvodima 79 kompanija iz Srbije i izlagača iz 6 drugih zemalja regiona. Organizatori sajma organizovali su dolazak 200 profesionalnih kupaca iz 14 zemalja, medju kojima su bili i TESCO iz Velike Britanije, Lidl iz Hrvatske i neki od vodećih uvoznika fine hrane iz SAD-a i Kanade. Ova praksa organizovanog dovodjenja kupaca iz inostranstva biće nastavljena i ove godine.\nKrajem maja, u Regionalnoj privrednoj komori uručen je sertifikat o zaštiti imena geografskog porekla za proizvod domaćeg leskovačkog ajvara.\n- Ajvar najzad naš - kazao je Goran Jović, predsednik Regionalne privredne komore u susretu sa novinarima i članovima udruženja "Leskovački ajvar".\n- Ovo je prva faza aktivnosti, jer ćemo nastojati da dobijemo Lisabonski sertifikat, koji praktično znači mogućnost izvoza na tržište Evropske unije - precizirao je Jović uz ocenu da se pre gotovo tri i po godine rodila ideja o zaštiti geografskog porekla leskovačkog domaćeg ajvara.\nSajam Culinaria inicirala je Američka agencija za medjunarodni razvoj USAID i sprovodi se uz podršku USAID Agrobiznis projekta. Osnovni cilj ove inicijative bio je da se omogući i manjim kompanijama iz Srbije i regiona da svoje proizvode predstave stranim kupcima, bez potrebe da se preduzeća izlažu velikom trošku izlaganja na medjunarodnim sajmovima u inostranstvu.\nSajam podržavaju i Ministarstvo poljoprivrede, trgovine, šumarstva i vodoprivrede, Privredna komora Srbije, SIEPA i nemačka razvojna agencija GIZ, a kompanija Žižgin, sa desetogodišnjim iskustvom u organizovanju medjunarodnih sajmova širom Evrope, izabrana je kao lokalni partner koji organizuje i realizuje Culinaria sajam u 2011. godini.


Sirija kritikuje Sjedinjene Države\nSirija je oštro kritikovala američku državnu sekretarku Hilari Klinton zbog njene izjave da je predsednik Bašar al-Asad 'izgubio legitimitet'.\nDržavna novinska agencija SANA danas je saopštila da vlada 'snažno osudjuje' izjavu sekretarke Klinton. Ista novinska agencija navela je izjavu jednog sirijskog funkcionera koji je njenu izjavu nazvao 'daljim dokazom blatantnog mešanja Sjedinjenih Država“ u unutrašnje poslove Sirije.\nSekretarka Klinton juče je izjavila da predsednik Asad 'nije nezamenjiv' i da Sjedinjene Države nemaju „ništa od njegovog ostanka na vlasti.“\nNjene izjave bile su najoštrija osuda Asada od strane Vašingtona, od kako su njegove snage u martu počele silom da guše anti-vladine demonstracije.\nFrancuska je danas takodje pooštrila kritiku Damaska i apelovala na Savet bezbednosti Ujedinjenih nacija da preduzme akciju. Premijer Fransoa Fijon izjavio je za radio program Evropa 1 da je 'ćutnja' Saveta bezbednosti u vezi sa Sirijom postalo neodrživo.\nOn je takodje rekao da sa svakim novim danom Asadu postaje sve teže da ostane na vlasti.\nPristalice sirijske vlade juče su opkolile kompleks američke ambasade u Damasku i protestovale ispred francuske ambasade.\nIncident se odigrao pošto su američki ambasador Robert Ford i francuski ambasador Erik Ševalje prošle nedelje otputovali u grad Hama, inače centar protesta, izražavajući solidarnost sa stanovnicima suočenim sa vojnim napadima na demonstrante.


Postani deo planetarnog izazova Plavi Balon Dijabetes\n30. novembar, 11:03\nPOSTANI DEO PLANETARNOG IZAZOVA „PLAVI BALON“ 0 Podeli Podeli na facebook Podeli na twitter Podeli na viber Pošalji na mail\nPOSTANI DEO PLANETARNOG IZAZOVA „PLAVI BALON“\n24.11.2021. / 14:54\nProcenjuje se da od dijabetesa tip 1 boluje 10 odsto svetske populacije, a prognoze su da će taj broj rasti u narednih 20 godina.\nObično se javlja tokom detinjstva ili adolescencije, a tačan uzrok bolesti još uvek je nepoznat. Ono što se zasigurno zna jeste da život sa ovom bolešću zahteva stalnu pozornost i uravnoteženost.\nOdržavanje optimalnih nivoa glukoze u krvi kod obolelih nalik je konstantnom balansiranju balona pri izvođenju svakodnevnih aktivnosti, gde se u svakom trenutku mora imati na umu kako ta aktivnost utiče na nivo glukoze u organizmu. Kako bi se skrenula pažnja na nevidljivi teret sa kojim žive osobe sa dijabetesom, u svetu je početkom godine pokrenuta Instagram kampanja “Plavi balon”. Kampanja je humanitarna jer se objavama skupljaju sredstva za kupovinu terapije deci oboleloj od dijebetesa u zemljama u razvoju.\nIzazov “Plavi balon” podržalo je 19 udruženja pacijenata iz cele Evrope, ali i Dijabetološki savez Srbije, a u okviru njega i Udruženje za borbu protiv dijabetesa grada Beograda „Plavi krug“.\n„Adekvatna terapija i redovna kontrola nivoa glukoze u krvi su osnovni preduslov da osobe sa dijabetesom imaju normalan život, stoga je neophodno da oni budu dostupni svoj deci sveta, bez obzira u kom delu naše planete su rođeni“, naglasila je Bojana Marković, osnivač i predsednik udruženja „Plavi krug“, koje od 2010. godine radi na podizanju svesti o problemima osoba sa dijabetesom.\nMarija Ožegović, 17-godišnja aktivistkinja „Plavog kruga“ i volonterka Crvenog krsta sa dijabetesom živi od svoje prve godine, ali je to nije omelo da se uspešno bavi folklorom. U videu nam je pokazala kako izgleda balansiranje nivoom glukoze u krvi i pozvala sve da se priključe izazovu i na svoje Instagram profile okače fotografiju ili video balansiranja plavog balona sa obaveznim haštagom #blueballoonchallenge.\nPlavi Krug Dijabetes\nKampanju su podržali i naši influenseri Janka Budimir, Jelena Nikolić (Kontrakulturna), Ida Prester, Milan Vučićević (Nichimizazvan), Nela Bunčić (Yugoslovenka), Jelena Ovuka (dzindzerka) i mnogi drugi.\nA post shared by Nela Bunčić Vukomanović (@yugoslovenka_)\nZa svaku objavu sa haštagom #blueballoonchallenge kompanija „Medtronic“ doniraće pet evra do iznosa od 100.000 evra organizaciji „Život za dete“ (Life for a Child), koja podržava lečenje dece insulinom u zemljama u razvoju.


Udarne antiruske pesnice okreću ploču: Prvi glasovi razuma na Zapadu koji ne zna šta će s Ukrajinom\nPrvi put od početka ukrajinske krize, u „Gardijanu“ i „Njujork tajmsu“, medijskim udarnim pesnicama zapadne politike, pojavili su se tekstovi koji ozbiljno dovode u pitanje domete antirsukih sankcija.Tako je „Gardijan“ objavio tekst naslovljen „Rusija pobeđuje u ekonomskom ratu a Putin nije ništa bliže povlačenju trupa“, a „Njujork tajms“ dva – „Rat u Ukrajini je možda nemoguće zaustaviti, a SAD snose veliku krivicu“ i „Rat u Ukrajini se komplikuje, a Amerika nije spremna“.Na prvu loptu, simultana pojava nekoliko tekstova u poslednjih nekoliko dana, kao da sluti najavu promene zapadne politike prema Rusiji.Različita „budženja“ – Zapad nema ideju šta da radi u UkrajiniMeđutim, tekstovi u „Gardijanu“ i „Njujork tajmsu“ nisu kritični prema zapadnoj politici, samo je reč o priznavanju stanja, „što vidi čitav svet, a samo Zapad do sada nije video da su te sankcije neefikasne“, smatra sociolog dr Slobodan Reljić, bivši glavni i odgovorni urednik NIN-a.Jasno je da će sankcije doneti najrazličitije probleme, možda i najveće Zapadu, ali serija tekstova još ne predstavlja najavu početka promene zapadne politike, jer Zapad još nema nikakvu jasnu ideju šta u Ukrajini treba da se radi.U zapadnom javnom mnjenju postoje najrazličitija nagađanja ne samo oko sankcija Rusiji, nego i uopšte, naglašava Reljić.Prvi glasovi razuma na Zapadu – biće ih sve višeZato kritički tekstovi prema antiruskim sankcijama i nisu neko veliko dostignuće. Reč je o autorskim tekstovima ljudi spolja, za koje obično piše da se novine ne slažu s tim što objavljuju.Zapadne elite bez koordinacijeSve će to još dugo trajati jer nije reč o jednostavnom procesu, a dubina zapadne krize je mnogo veća od onog što je pokrenuo rat u Ukrajini, kaže Reljić i dodaje da se politika Zapada prema Rusiji stalno menja.Sa stanovišta javnih mnjenja i stanovništva, u politici prema Rusiji ne postoji jasna strategija, samo jedan izazvani otpor koji je u svom većem delu više iracionalan ,nego racionalan. Na nivou zapadnih političkih elita, ne postoji nikakva ozbiljna koordinacija.„Osnovna je stvar što još nije donesena neka odluka u toj nad-državi, odnosno jedinstvenoj svetskoj vladi iz Davosa, gde se stvarno odlučuje šta će da rade zapadne države i zapadni političari. Znači ni tamo ne postoji neka odluka i zato, u stvari, ne možemo očekivati nikakvo ozbiljno usmeravanje politike prema Rusiji“, zaključio je Reljić.\nsvet, svet – politika, sad, zapad, ukrajina, rusija, mediji, kriza u ukrajini\n© AFP 2022 / Emmanuel DunandNjujork Tajms\nSimultana pojava nekoliko tekstova u „Gardijanu“ i „Njujork tajmsu“ koji dovode u pitanje antiruske sankcije, nisu najava promene politike prema ukrajinskoj krizi. Prvi glasovi razuma samo pokazuju da Zapad ne zna šta će sa Ukrajinom, smatra sociolog i novinar Slobodan Reljić.\nPrvi put od početka ukrajinske krize, u „Gardijanu“ i „Njujork tajmsu“, medijskim udarnim pesnicama zapadne politike, pojavili su se tekstovi koji ozbiljno dovode u pitanje domete antirsukih sankcija.\nTako je „Gardijan“ objavio tekst naslovljen „Rusija pobeđuje u ekonomskom ratu a Putin nije ništa bliže povlačenju trupa“, a „Njujork tajms“ dva – „Rat u Ukrajini je možda nemoguće zaustaviti, a SAD snose veliku krivicu“ i „Rat u Ukrajini se komplikuje, a Amerika nije spremna“.\nNa prvu loptu, simultana pojava nekoliko tekstova u poslednjih nekoliko dana, kao da sluti najavu promene zapadne politike prema Rusiji.\nRazličita „budženja“ – Zapad nema ideju šta da radi u Ukrajini\nMeđutim, tekstovi u „Gardijanu“ i „Njujork tajmsu“ nisu kritični prema zapadnoj politici, samo je reč o priznavanju stanja, „što vidi čitav svet, a samo Zapad do sada nije video da su te sankcije neefikasne“, smatra sociolog dr Slobodan Reljić, bivši glavni i odgovorni urednik NIN-a.\nJasno je da će sankcije doneti najrazličitije probleme, možda i najveće Zapadu, ali serija tekstova još ne predstavlja najavu početka promene zapadne politike, jer Zapad još nema nikakvu jasnu ideju šta u Ukrajini treba da se radi.\nVeliko priznanje uticajnog britanskog lista koje se neće svideti vladama na Zapadu\nU zapadnom javnom mnjenju postoje najrazličitija nagađanja ne samo oko sankcija Rusiji, nego i uopšte, naglašava Reljić.\n„To su sve različita budženja jer tamo još ne postoji saglasnost volja moćnih ljudi kako prema tome treba da se postave, jer je to događaj dugoročan i posledice su vrlo velike za čitav svet, a očigledno i za Zapad“.\nPrvi glasovi razuma na Zapadu – biće ih sve više\nZato kritički tekstovi prema antiruskim sankcijama i nisu neko veliko dostignuće. Reč je o autorskim tekstovima ljudi spolja, za koje obično piše da se novine ne slažu s tim što objavljuju.\n„To su, naravno, prvi glasovi koji su se pojavili, toga će, naravno, biti sve više zato što je to stanje toliko očigledno sumorno i čitava radnja je sa stanovišta Zapada, koji je nekada za sebe držao da je racionalan, potpuno apsurdna, besmislena, imamo non-stop skakanje sebi u pamet i u usta i prosto je tragikomično to sve gledati“.\nZapadne elite bez koordinacije\nSve će to još dugo trajati jer nije reč o jednostavnom procesu, a dubina zapadne krize je mnogo veća od onog što je pokrenuo rat u Ukrajini, kaže Reljić i dodaje da se politika Zapada prema Rusiji stalno menja.\nSa stanovišta javnih mnjenja i stanovništva, u politici prema Rusiji ne postoji jasna strategija, samo jedan izazvani otpor koji je u svom većem delu više iracionalan ,nego racionalan. Na nivou zapadnih političkih elita, ne postoji nikakva ozbiljna koordinacija.\n„Osnovna je stvar što još nije donesena neka odluka u toj nad-državi, odnosno jedinstvenoj svetskoj vladi iz Davosa, gde se stvarno odlučuje šta će da rade zapadne države i zapadni političari. Znači ni tamo ne postoji neka odluka i zato, u stvari, ne možemo očekivati nikakvo ozbiljno usmeravanje politike prema Rusiji“, zaključio je Reljić.


Janković: Ne trudim se da se nametnem kao lider opozicije - Dijalog.net\nNaslovna Vesti Janković: Ne trudim se da se nametnem kao lider opozicije\nPostavljeno 7. May 2017.\nBeograd, 07. maj 2017. – Bivši ombudsman i predsednički kandidat Saša Janković izjavio je da će vrlo brzo formirati politički pokret i da će sarađivati sa svakim ko iskreno deli civilizacijske i demokratske vrednosti koje su u Srbiji ugrožene, kao i sa onima koji ne sarađuju sa sadašnjom vlašću.\n"(Sarađivaću) Sa svakim, bez obzira na veličinu, ko iskreno deli civilizacijske i demokratske vrednosti koje su nam ugrožene i ko ne sarađuje ili ne priželjkuje otvorenu ili prikrivenu saradnju sa sadašnjom vlašću", rekao je Janković u intervjuu za Blic.\n"To pojedinci vide kao nedostatak mog političkog iskustva da 'iskoristim priliku', a ja kao dokaz da oni ne mogu da promene svoje političke manire koji su sa razlogom prezreni", naveo je Janković.\nOn je rekao da će podići potpuno novu političku organizaciju, "a da li će je rukovodstvo starih videti kao protivnika, konkurenciju, naivčinu koju treba iskoristiti ili će se okrenuti iskrenoj saradnji radi smene loše vlasti i Srbije iz pretpolitičkog društva vreme će pokazati".\n"Sutra će se protesti opet pojaviti još silovitiji, a ko zna šta će biti okidač", rekao je Janković i dodao da režim čini ogromnu štetu zemlji što odbija da shvati koliko je protest iskren i što svoje građane naziva plaćenicima i konstantno se trudi da ih poveže sa stranim službama i od njih pravi navodne državne neprijatelje.\nPrethodno Borba protiv lažnih vesti nije samo na novinarima\nSledeće Poziv na trening za akreditaciju za Evropski Volonterski Servis\nTop Tags ljudska prava evropske integracije Srbija i Evropska unija lokalna samouprava Evropska unija Evropska komisija Društvo istraživanje konkurs Civilno društvo mediji OCD mladi Vlada Republike Srbije vladavina prava


RTCG - Radio Televizija Crne Gore - Nacionalni javni servis :: Društvo :: Gradnja bolnice u drugoj polovini 2021.\nU PLJEVLJIMA 23. 10. 2019. 08:52 >> 11:18 3\n"Dobar prvi korak je da imamo riješenu lokaciju buduće Opšte bolnice. Opština je pokazala spremnost da učestvuje u izgradnji, na način što će ustupiti zemljište. To je značajn doprinos", rekla je Škiljević.\n"Naredne godine slijedi idejno rješenje, potom glavni projekat, zatim revizija, a onda imamo finalni dokument. Vjerujem da će, ako sve bude po planu, krenuti u drugoj polovini 2021. godine. Od dobre pripreme zavisi ishod realizacije projekta", istakla je Škiljević.\n"Biće to između 200 i 210 kreveta, kako bi se približili standardu od 6,4 kreveta na 1.000 stanovnika", kazala je Škiljević.\nOna je istakla da će nakon završenih specijalizacija, Opšta bolnica u Pljevljima za nekoliko godina imati 17 novih specijalista i jednog subspecijalistu. Na pitanje da li će se vratiti u Pljevlja, ona kaže: "Radimo na tome, poboljšavamo uslove za ljekare, rješavajući stambena pitanja da postojeći ljekari ostanu i novi dolaze".\n"Paviljonski tip bolnice ostao je samo u Pljevljima, što se Crne Gore tiče. Zgrade su pretrpjele duboku starost, iako se adaptaciono ulagalo posljednjih godina. Sve to iziskuje velike finansijske izdatke", rekao je Lalović.\nOn ističe da je veoma teško finansijski održavati paviljone, naročito kad je riječ o grijanju tokom zimskih mjeseci.\n"Pljevaljska bolnica ima 24 specijaliste i subspecijaliste. Nikada više nije bilo specijalista u našoj bolnici kao sada. Ali sa razvojem terapijskih metoda, dijagnostika, pljevaljska bolnica ima potrebu za uvećanjem kadra, na čemu Ministarstvo zdravlja kontinuirano radi", napominje Lalović.